qundao/data-zh-poetry huggingface dataset:
和朱竹垞鸳鸯湖棹歌韵
作者：陈忱
朝代：清
体裁：七言绝句

东林禅宇白莲开，鱼版才停午复催。坐久双溪明夕照，布帆一半鹉湖来。
苕城雪中归棹
作者：陈忱
朝代：清

孤城门未启，风雪一舟停。村店茅柴酒，官塘牧马亭。逼寒头转白，仄岸草犹青。岁晏归心迫，乡音易动听。
高山流水·题无闷草堂诗馀
作者：陈怀澄
朝代：清

故人怛化十馀年，怅迟迟、为纂遗编。尚记过从时，江楼刻烛分笺。浑忘却、月坠遥天。东方白、相对毫无倦色，犹耸吟肩。尔时君与我，何减柳屯田。姜然。詹园旧游处，只剩得、落叶哀蝉。重按谱，如吹楚竹、如抚湘弦。为君藏、并为君传。每拳攀、谓是草窗竹屋，遑论金荃。怆予怀，抱琴何处觅成连！
兔丝花
作者：陈思敬
朝代：清

弱质不能自强持，蓬麻寄托却非宜。可怜零落浑如许，昨夜秋风又倒吹。
泮水荷香
作者：陈思敬
朝代：清

悠然相对可忘言，指点沙鸥与水鸳。月下亭亭才伫立，风前落落自偏反。扁舟轻载绿阴满，短袖时携香气温。胜地有怀频眺玩，未须采采涉江垠。
茉莉花
作者：陈思敬
朝代：清

亦有微香浪得名，可怜妖媚被时轻。纷纷篱畔成无奈，莫怨狂风太薄情。
九日风雨作
作者：陈恪
朝代：清
体裁：五言律诗

风雨淹重九，幽人得自娱。东篱花罢采，下若酒停沽。已免题糕字，真成泼墨图。登高何处望，新涨满江湖。
七月八日早行
作者：陈恭尹
朝代：清
体裁：五言律诗

行子及清晨，鸣鸡在四邻。星沈牛女夜，烛照别离人。树势迷前侣，江涛怯病身。遥遥荡舟子，招手荻花津。
万成州许土司
作者：陈恭尹
朝代：清
体裁：七言律诗

九金神鼎几迁流，世胙西南此一州。得姓直从唐四岳，受封元比古诸侯。人存朴俗唯知信，地遍春风不识秋。酷似桃花仙子洞，问津吾欲泛渔舟。
三月晦日同张默庵梁无闷蓝公漪过贺秋卿于西竺禅房即事各赋
作者：陈恭尹
朝代：清
体裁：古风

飞花欲尽羊城南，乍晴乍雨天青蓝。青春尚馀此一日，炎风忽暑殊难堪。偶同故人步郊郭，有客客寓城西庵。门前对立木棉树，谁家系马骄骖驔。高槐近窗窗纸绿，殿角风铃细相触。枝间小鸟时一鸣，对此翻疑在空谷。问君何来来扬州，轻帆破浪长江秋。长星在天影落水，芒寒气黑鱼龙忧。北风其凉日苦短，歇棹珠江应酬懒。图书彝鼎共一床，促膝论交客常满。从来神骏不受羁，去就之间何侃侃。莲花幕府谢珠盘，落叶僧房对茶碗。与君未识相知名，及乎一见心胆倾。中怀万种安可尽，挥杯笑视双青萍。君思买山时未可，我既无山仍轗轲。短歌长啸各未终，欲去不去风雷过。翻盆之雨何其大，君不见来时靸履去乘舆，丈夫未得长高卧。
三水别立安后同王使君入羚羊峡四首
作者：陈恭尹
朝代：清

三江灯火夜无眠，舟楫分行向晓天。独挂东风更西去，川南燕北思绵绵。春阴连日雨重重，不记舟行远近踪。酒后卷帘风刮面，白云堆里认诸峰。峡山高峭月微明，十里如墙夹岸行。谁向中流喧爆竹，东西崖谷走雷声。归途不怯打头风，缓棹乘流兴未穷。一片晴峰疏树外，木绵新点两三红。
三水别立安后同王使君入羚羊峡四首·其一
作者：陈恭尹
朝代：清
体裁：七言绝句

三江灯火夜无眠，舟楫分行向晓天。独挂东风更西去，川南燕北思绵绵。
三水别立安后同王使君入羚羊峡四首·其三
作者：陈恭尹
朝代：清
体裁：七言绝句

峡山高峭月微明，十里如墙夹岸行。谁向中流喧爆竹，东西崖谷走雷声。
三水别立安后同王使君入羚羊峡四首·其二
作者：陈恭尹
朝代：清
体裁：七言绝句

春阴连日雨重重，不记舟行远近踪。酒后卷帘风刮面，白云堆里认诸峰。
三水别立安后同王使君入羚羊峡四首·其四
作者：陈恭尹
朝代：清
体裁：七言绝句

归途不怯打头风，缓棹乘流兴未穷。一片晴峰疏树外，木绵新点两三红。
上元后二夕长寿精舍雅集同王惠州陈韶州两使君梁药亭廖南炜屈翁山王础尘沈上钱方葆宇陈生洲黄葵村分得来字二首
作者：陈恭尹
朝代：清

使君五马并能来，陆贾城边白社开。人影隔桥频送酒，鹤声迎客共登台。东方皎月宵仍满，西郭烟花日渐裁。幸值行春驻旌旆，挽回端藉济川才。江头前夜报轻雷，花底新阴绮席开。稷下放谈多学士，梁园能赋盛邹枚。风传野鼓催灯出，潮带春星入沼来。诗句未成轩骑动，重城深隔愧追陪。
上元后二夕长寿精舍雅集同王惠州陈韶州两使君梁药亭廖南炜屈翁山王础尘沈上钱方葆宇陈生洲黄葵村分得来字二首·其一
作者：陈恭尹
朝代：清
体裁：七言律诗

使君五马并能来，陆贾城边白社开。人影隔桥频送酒，鹤声迎客共登台。东方皎月宵仍满，西郭烟花日渐裁。幸值行春驻旌旆，挽回端藉济川才。
上元后二夕长寿精舍雅集同王惠州陈韶州两使君梁药亭廖南炜屈翁山王础尘沈上钱方葆宇陈生洲黄葵村分得来字二首·其二
作者：陈恭尹
朝代：清
体裁：七言律诗

江头前夜报轻雷，花底新阴绮席开。稷下放谈多学士，梁园能赋盛邹枚。风传野鼓催灯出，潮带春星入沼来。诗句未成轩骑动，重城深隔愧追陪。
上元夕姚龙友鹾司招饮诘朝而雨即事赋谢
作者：陈恭尹
朝代：清
体裁：七言律诗

朔南万里共年华，折柬相招路岂遐。月下满浮千日酒，火中飞出一城花。关门不禁时开钥，匣印犹封未报衙。天为主人晴此夕，鸡鸣新雨在檐牙。
上元日邑侯徐戢斋招同佘齐枢进士游允陵梁殿一殿张佘兼五卢闻仲严孚长燕集青云山阁即事赋谢二首
作者：陈恭尹
朝代：清

琼楼香塔启重重，老脚能登不借筇。首月正逢相望日，华筵偏就最高峰。山翔远势元名凤，堤卧寒江别号龙。绕郭新阴千万树，县人争护大夫松。佳辰况复奉清尊，郊外行春骑吹繁。已播和风苏物汇，伫为膏雨洒乾坤。依微浦树分村落，断续云峰到海门。曾是童年文社地，白头今日更何言。
上元日邑侯徐戢斋招同佘齐枢进士游允陵梁殿一殿张佘兼五卢闻仲严孚长燕集青云山阁即事赋谢二首·其一
作者：陈恭尹
朝代：清
体裁：七言律诗

琼楼香塔启重重，老脚能登不借筇。首月正逢相望日，华筵偏就最高峰。山翔远势元名凤，堤卧寒江别号龙。绕郭新阴千万树，县人争护大夫松。
上元日邑侯徐戢斋招同佘齐枢进士游允陵梁殿一殿张佘兼五卢闻仲严孚长燕集青云山阁即事赋谢二首·其二
作者：陈恭尹
朝代：清
体裁：七言律诗

佳辰况复奉清尊，郊外行春骑吹繁。已播和风苏物汇，伫为膏雨洒乾坤。依微浦树分村落，断续云峰到海门。曾是童年文社地，白头今日更何言。
上巳后一日王孝扬将军招同张桐君梁药亭屈翁山张超然家献孟集倚剑堂时牡丹盛开即事分赋
作者：陈恭尹
朝代：清
体裁：七言律诗

折简相招路未遐，群贤毕至兴弥嘉。春风好续兰亭会，南国今开洛下花。戏彩衣边疑舞袖，惊人诗里见馀霞。明朝定有江郎笔，传出山阴内史家。
上巳日燕集西山草堂分得青字二首
作者：陈恭尹
朝代：清

东郊三十里，幽绝此林坰。水载诸峰出，天盘大壑青。华筵开令日，嘉耦叶双星。况是群贤会，依然逸少亭。佳节人争惜，虚堂晚不扃。村烟浮树白，堤路压潮青。并跃鱼衔沫，归飞鹤晒翎。劳生间日少，三宿此扬舲。
上巳日燕集西山草堂分得青字二首·其一
作者：陈恭尹
朝代：清
体裁：五言律诗

东郊三十里，幽绝此林坰。水载诸峰出，天盘大壑青。华筵开令日，嘉耦叶双星。况是群贤会，依然逸少亭。
上巳日燕集西山草堂分得青字二首·其二
作者：陈恭尹
朝代：清
体裁：五言律诗

佳节人争惜，虚堂晚不扃。村烟浮树白，堤路压潮青。并跃鱼衔沫，归飞鹤晒翎。劳生间日少，三宿此扬舲。
上弦月
作者：陈恭尹
朝代：清
体裁：五言律诗

暮见中天月，幽人思几重。池如开半璧，光渐远西峰。候满疑珠蚌，衔幽笑烛龙。乘时知进德，鉴影惜颓容。
下华首台留别旋庵海发上人
作者：陈恭尹
朝代：清
体裁：七言律诗

木绵花发似春风，不信登临是岁终。百粤晴江山色外，六时行径水声中。自来下土为游子，肯料东林别远公。他夜相思何处望，白云天上佛灯红。
下弦月
作者：陈恭尹
朝代：清
体裁：五言律诗

半晕犹明夜，东林独出迟。虽升人定后，得见日高时。为直常宜损，持盈岂若亏。清光能复尔，未许醉人知。
下祝融峰向白门寺道中作
作者：陈恭尹
朝代：清
体裁：古风

披离中林雪，厌浥下山路。缘高凛若坠，身外不敢顾。藤藟援我行，飞鸟争我度。我下群木鸣，我上寒云冱。迹从逝溪远，心与幽赏住。万里方自今，重期岂能预。迟迟闻远钟，懔懔日将暮。
与柳州江使君磊庵再晤于五羊适有西川督学之擢赋此送之
作者：陈恭尹
朝代：清
体裁：七言律诗

雪里题诗共烛花，二年春色各天涯。梦寻愚岛先生柳，身系东陵处士瓜。泽国岂期逢五马，文星从此又三巴。独怜别后风流远，丝竹无因问绛纱。
与潘子登佘兼五有中元宿云阁之约以暑极不能久偕梁巨川卢俊斯放舟先归却柬潘佘二子
作者：陈恭尹
朝代：清
体裁：七言律诗

山夹深江入海涛，扁舟来往未云劳。新松倚岸疑阴浅，短杖随身怯路高。塔顶千灯明昨夜，天中孤月待吾曹。却缘惮暑参差甚，虚阁谁飞白兔毫。
与蔡艮若杨无见夜话
作者：陈恭尹
朝代：清
体裁：五言律诗

中夜不成寐，忆君前可知。乍从灯下到，犹似梦归时。屈指论年月，开襟对酒卮。谁能更碌碌，辛苦话天涯。
丙午岁旦漫题
作者：陈恭尹
朝代：清
体裁：七言律诗

鹊噪莺鸣在四邻，鬓毛羞与岁争新。山妻漉酒相娱老，稚子牵衣出拜人。道不偶时聊自放，诗非繇命莫教贫。可能更得闲无事，三十六回春草春。
丙子正月晦日袁密山通政史蕉饮梁药亭两吉士王令诒明府王紫诠使君招同蓝公漪史万夫于南溟廖南炜岑金纪屈翁山吴山带王蒲衣梁王顾林赤见家献孟曾秩长黄汉人集使君寓斋分赋
作者：陈恭尹
朝代：清
体裁：古风

首月已云晦，蓂荚未全落。既惜节候迁，况有良朋约。烛下起笙歌，吟间命杯杓。旷志挟天壤，深思契冥漠。袁子古纳言，前身老行脚。理棹下湘漓，经年系青雀。史氏好弟兄，妙龄各鸣跃。一时两玉人，维杨并花萼。南王与北王，车辙相交错。东行指铜柱，西登铭剑阁。美政在天隅，后先同一格。蓝生好牧牛，商声时叩角。三山及五岭，几度乘芒屩。吾乡十数子，大半头如鹤。一二少年郎，赋质皆文弱。嘉会叶应求，高言成盍各。朝台霸气散，禹甸淳风薄。缅忆髫龀初，盛事空如昨。先哲有遗徽，而今不可作。遥深怀古情，且尽新知乐。飞栖雪下鸿，聚散风中箨。后期杳何所，远道伤离索。踟躇一搔首，牵率为酬酢。莫拟送穷文，徒令五鬼噱。
丙子生日归锦岩先祠次去年韵
作者：陈恭尹
朝代：清
体裁：七言律诗

老作书鱼钻简篇，伤心长是小春前。祠开梓里才期月，归对篱花已二年。昧谷日斜难却返，昆池灰冷不重燃。生前生后何穷事，泪洒西风罔极天。
东湖曲十首
作者：陈恭尹
朝代：清

柳丝风里木兰船，梦想东湖已隔年。湖北湖南多月色，南湖沽酒北湖眠。向晓扁舟自解携，风吹东去更还西。荔子直从窗口落，荷花恰与舵楼齐。湖西堰口接通川，画舫争潮入占前。金环玉腕亲持桨，锦袖红靴自打牵。僧寺红亭映水涯，袈裟来去各乘槎。午食不离荷叶饭，夜灯长结素馨花。大石楼连小石楼，上楼遥见珊瑚洲。洲边花艳谁家女，笑掷红菱打白鸥。金作飞龙照水寒，千人齐唱万人欢。朝来试切银丝脍，怪道池鱼胆尽乾。云敛空江月满汀，方舟行处众声停。新歌一曲清无敌，小妓生来十五龄。潮生云起两相催，只尺江山雨不开。云自罗浮峰顶出，潮从大小虎头来。一簇笙歌隔渚繁，彩云飞尽日黄昏。欲知游女低徊地，朝踏苍苔见履痕。垂杨桥晚归人少，近水亭高远岫孤。正是郭西难画处，淡烟疏树似倪迂。
东湖曲十首·其一
作者：陈恭尹
朝代：清
体裁：七言绝句

柳丝风里木兰船，梦想东湖已隔年。湖北湖南多月色，南湖沽酒北湖眠。
东湖曲十首·其七
作者：陈恭尹
朝代：清
体裁：七言绝句

云敛空江月满汀，方舟行处众声停。新歌一曲清无敌，小妓生来十五龄。
东湖曲十首·其三
作者：陈恭尹
朝代：清
体裁：七言绝句

湖西堰口接通川，画舫争潮入占前。金环玉腕亲持桨，锦袖红靴自打牵。
东湖曲十首·其九
作者：陈恭尹
朝代：清
体裁：七言绝句

一簇笙歌隔渚繁，彩云飞尽日黄昏。欲知游女低徊地，朝踏苍苔见履痕。
东湖曲十首·其二
作者：陈恭尹
朝代：清
体裁：七言绝句

向晓扁舟自解携，风吹东去更还西。荔子直从窗口落，荷花恰与舵楼齐。
东湖曲十首·其五
作者：陈恭尹
朝代：清
体裁：七言绝句

大石楼连小石楼，上楼遥见珊瑚洲。洲边花艳谁家女，笑掷红菱打白鸥。
东湖曲十首·其八
作者：陈恭尹
朝代：清
体裁：七言绝句

潮生云起两相催，只尺江山雨不开。云自罗浮峰顶出，潮从大小虎头来。
东湖曲十首·其六
作者：陈恭尹
朝代：清
体裁：七言绝句

金作飞龙照水寒，千人齐唱万人欢。朝来试切银丝脍，怪道池鱼胆尽乾。
东湖曲十首·其十
作者：陈恭尹
朝代：清
体裁：七言绝句

垂杨桥晚归人少，近水亭高远岫孤。正是郭西难画处，淡烟疏树似倪迂。
东湖曲十首·其四
作者：陈恭尹
朝代：清
体裁：七言绝句

僧寺红亭映水涯，袈裟来去各乘槎。午食不离荷叶饭，夜灯长结素馨花。
中元前后约过徐虹亭寓斋夜话连阻暴雨比晴则无月矣夜坐赋柬
作者：陈恭尹
朝代：清
体裁：七言律诗

咫尺相期话月明，几宵频负寺钟鸣。雷驱星汉迷天路，雨走江湖满郡城。暑气暗销三伏候，豪吟长和五更声。晴来已是银蟾缺，击柝重门不易行。
中秋后一日黄积庵招同吴山带罗仲牧梁芳济何楚奇王也夔集见堂雨中即事同限秋字二首
作者：陈恭尹
朝代：清

高斋胜会迥无俦，宾主尊前半白头。月色皎然思令节，雨声凉甚报清秋。难醒易醉罗浮酒，叶润花酣赵尉楼。昨夜小池无一字，新诗多为老人留。金风萧爽雨初收，玉镜东南渐上楼。康乐赋时嗟既满，荆州闲日叹如流。枰中白黑疑双鬓，琴里宫商缓百忧。相约深杯还共醉，年年追赏穗城秋。
中秋后一日黄积庵招同吴山带罗仲牧梁芳济何楚奇王也夔集见堂雨中即事同限秋字二首·其一
作者：陈恭尹
朝代：清
体裁：七言律诗

高斋胜会迥无俦，宾主尊前半白头。月色皎然思令节，雨声凉甚报清秋。难醒易醉罗浮酒，叶润花酣赵尉楼。昨夜小池无一字，新诗多为老人留。
中秋后一日黄积庵招同吴山带罗仲牧梁芳济何楚奇王也夔集见堂雨中即事同限秋字二首·其二
作者：陈恭尹
朝代：清
体裁：七言律诗

金风萧爽雨初收，玉镜东南渐上楼。康乐赋时嗟既满，荆州闲日叹如流。枰中白黑疑双鬓，琴里宫商缓百忧。相约深杯还共醉，年年追赏穗城秋。
中秋夜月甚佳与王础尘对酌纪事
作者：陈恭尹
朝代：清
体裁：七言律诗

中秋浩浩无佳夜，四十年来见此宵。明月独飞星欲没，碧天如洗翳全消。谈深往事无拘忌，酒得良朋慰寂寥。莫道东京好图谶，断碑犹记芦沟桥。
中秋对月怀王础尘同儿曹作
作者：陈恭尹
朝代：清
体裁：七言律诗

一树梧桐滴露新，清尊高燕更无宾。西风庭院还今夕，明月天涯念故人。别剑有光同在斗，生年先甲又逢辛。相期重践朱明约，岁岁为诗到十旬。
丹柯阁留别同梁药亭二首
作者：陈恭尹
朝代：清

岂得便归去，江头春正佳。偶来唯任兴，小别亦伤怀。履迹朝盈户，吟声夜出斋。南园今往矣，风雅在吾侪。大海天将曙，高窗烛未灰。各呈诗问病，自把历占来。岸柳随潮映，溪花到郭开。两人乘一艇，半日是朝台。
丹柯阁留别同梁药亭二首·其一
作者：陈恭尹
朝代：清
体裁：五言律诗

岂得便归去，江头春正佳。偶来唯任兴，小别亦伤怀。履迹朝盈户，吟声夜出斋。南园今往矣，风雅在吾侪。
丹柯阁留别同梁药亭二首·其二
作者：陈恭尹
朝代：清
体裁：五言律诗

大海天将曙，高窗烛未灰。各呈诗问病，自把历占来。岸柳随潮映，溪花到郭开。两人乘一艇，半日是朝台。
为严藕渔宫允题绿端砚五首
作者：陈恭尹
朝代：清

似是花砖渍古苔，碧云何意下嵩台。曹家旧瓦誇铜雀，飞作鸳鸯入梦来。五色曾闻鍊女皇，至今调绿用玄黄。一从补后星辰稳，天地精华萃此方。端溪雊眼最精荧，龙尾金光带列星。别向人前开宝匣，倚天元自有青萍。汉武淩云思欲飞，相如词赋有光辉。仙人掌上分馀沥，滴露研朱对绿衣。巧匠何年琢翠屏，一泓秋水在闲庭。岣嵝绿字遥相待，细写文章入汗青。
为严藕渔宫允题绿端砚五首·其一
作者：陈恭尹
朝代：清
体裁：七言绝句

似是花砖渍古苔，碧云何意下嵩台。曹家旧瓦誇铜雀，飞作鸳鸯入梦来。
为严藕渔宫允题绿端砚五首·其三
作者：陈恭尹
朝代：清
体裁：七言绝句

端溪雊眼最精荧，龙尾金光带列星。别向人前开宝匣，倚天元自有青萍。
为严藕渔宫允题绿端砚五首·其二
作者：陈恭尹
朝代：清
体裁：七言绝句

五色曾闻鍊女皇，至今调绿用玄黄。一从补后星辰稳，天地精华萃此方。
为严藕渔宫允题绿端砚五首·其五
作者：陈恭尹
朝代：清
体裁：七言绝句

巧匠何年琢翠屏，一泓秋水在闲庭。岣嵝绿字遥相待，细写文章入汗青。
为严藕渔宫允题绿端砚五首·其四
作者：陈恭尹
朝代：清
体裁：七言绝句

汉武淩云思欲飞，相如词赋有光辉。仙人掌上分馀沥，滴露研朱对绿衣。
为大严禅人母比丘尼六十寿
作者：陈恭尹
朝代：清
体裁：七言绝句

四十年前识若翁，闻歌桃叶比花红。而今老作城东母，亲见如来十指中。
为徐序仔题画
作者：陈恭尹
朝代：清
体裁：古风

君爱岭南山，虽好携不得。安得怀袖间，有此英州石。
为李立斋题其尊人茂林先生像
作者：陈恭尹
朝代：清
体裁：五言律诗

冠履非畴昔，丰仪尚俨然。凤池身拜日，鸠杖独归年。笔下啼山鬼，诗成泣蜀鹃。开元旧供奉，原是李青莲。
为梁药亭题新得白水山人山水图歌
作者：陈恭尹
朝代：清
体裁：古风

白水山人癯如鹤，神姿虽妙形何弱。拂笺词翰势若流，对客清吟复能谑。最工图画懒莫比，十日不能成一水。姓氏而今作古人，诸公往往争遗纸。梁君好事晚得兹，秋山一叠当茅茨。使我枕簟坐其下，当暑忽有清风来。石高气骄苔藓黑，疏林索莫生寒色。心魂密与空谷幽，耳目顿觉群峰逼。为谁画此空嶙峋，外无题识中无人。幸离俗手免毁裂，得入君家如有神。即今大暑方如焚，安得此图化为真。清溪一曲无纤尘，与君高戴华阳巾。
为王云庵题知止轩
作者：陈恭尹
朝代：清

急流勇退复何人，知止空闻老氏言。岂似圣经知至善，修齐事业盖乾坤。陶公止酒偶然歌，止观天台又若何。知止知君深得力，平生志本不求多。
为王云庵题知止轩·其一
作者：陈恭尹
朝代：清
体裁：七言绝句

急流勇退复何人，知止空闻老氏言。岂似圣经知至善，修齐事业盖乾坤。
为王云庵题知止轩·其二
作者：陈恭尹
朝代：清
体裁：七言绝句

陶公止酒偶然歌，止观天台又若何。知止知君深得力，平生志本不求多。
为黄驭远题其祖黄文简公画像次其自题元韵
作者：陈恭尹
朝代：清
体裁：古风

百年天地真如寄，达士千秋名自异。与时用舍有机衡，过眼浮云等游戏。黄公岳岳立先朝，直道不逢真宰忌。玉殿传胪简在心，词场掉鞅如丝辔。六卿掌礼协神人，九重入告回天地。和羹鼎鼐到何难，脱屐山林归若弃。祖道争看少傅疏，徵书屡召山人泌。退身所幸属时平，遗荣岂必须年至。家似金张七叶貂，姓同黄绮商山四。绘工初写颊边毛，诗笔自抽囊底智。仙姿道骨落丹青，铁画银钩传指臂。先正风流渺莫攀，后生愿睹何由觊。文孙相遇五羊城，开函使我生遐思。章服如瞻汉代仪，纪年尚识神皇字。满前光霁蔼可亲，纸上须眉殁犹视。别写持竿著鹿冠，想见当年好幽致。尹生公后百馀年，不偶于时甘弃置。江海难消涕泪痕，斗牛自掩干将气。皓首无从博酒温，终身已分餐菱芰。不敢披公第一图，愿与别图居第二。
乌金千佛塔歌
作者：陈恭尹
朝代：清
体裁：古风

赤堇山裂流金精，万夫斫尽罗浮薪，南方帝子驱丙丁。洪炉如山飞烈火，千佛乘莲火中坐。浮图八层层八门，佛身摺动衣裳痕。当时出冶立汉殿，汉主雄心割南甸。后宫争出礼白毫，八百如花罗四面。面上东隅纪铸时，龙文龟画光陆离。土人读之半不识，字底千年藓花碧。
乙亥元日送石公泛海之交趾说法
作者：陈恭尹
朝代：清
体裁：七言律诗

铜柱西过不易攀，却从海外出人寰。孤舟独坐如天上，高浪经行似雪山。国有中边同是岸，道存彼此孰能关。东风好借扶摇力，手散千花与八蛮。
乙亥生日归锦岩先祠许伯玉乔梓载酒相饷同潘子登梁巨川卢俊斯集饮即事
作者：陈恭尹
朝代：清
体裁：七言律诗

老矣犹堪斗百篇，生初长记在亲前。黄花又值三三月，白首今逾八八年。古岫石林元壁立，新祠风木尚萧然。劳君载酒能相饷，且为停杯一问天。
乙亥除夕同袁密山史蕉隐蓝公漪集王紫诠使君寓斋次东坡元旦立春韵三首时余以夜禁先归
作者：陈恭尹
朝代：清

东风恰与岁朝回，彻夜江城爆竹催。莫笑当歌却归去，青春非为老人来。东西南北偶然同，细酌春醪报岁功。乡梦自分千里外，客心先醉一杯中。烛残绮席未知寒，夜禁严城苦不宽。只隔禺山盈尺地，自邀春色向南端。
乙亥除夕同袁密山史蕉隐蓝公漪集王紫诠使君寓斋次东坡元旦立春韵三首时余以夜禁先归·其一
作者：陈恭尹
朝代：清
体裁：七言绝句

东风恰与岁朝回，彻夜江城爆竹催。莫笑当歌却归去，青春非为老人来。
乙亥除夕同袁密山史蕉隐蓝公漪集王紫诠使君寓斋次东坡元旦立春韵三首时余以夜禁先归·其三
作者：陈恭尹
朝代：清
体裁：七言绝句

烛残绮席未知寒，夜禁严城苦不宽。只隔禺山盈尺地，自邀春色向南端。
乙亥除夕同袁密山史蕉隐蓝公漪集王紫诠使君寓斋次东坡元旦立春韵三首时余以夜禁先归·其二
作者：陈恭尹
朝代：清
体裁：七言绝句

东西南北偶然同，细酌春醪报岁功。乡梦自分千里外，客心先醉一杯中。
乙巳清明日拟杜七歌
作者：陈恭尹
朝代：清

我祖之冢萝山阳，昔者沃土今遐荒。十里燃烽五里堠，白日黯黯旗飞扬。手栽三松何松长，谁其守者豺与狼。呜呼一歌兮歌声促，海隅是日家家哭。有墓有墓江一隅，我之祖妣从其姑。连山百里郁相望，雕虎白昼乘黄狐。牂牁水长坠飞乌，篙师较计钱有无。呜呼二歌兮歌不得，苍天贫我曷有极。父兮母兮曾城侧，饥乌巢我墓上柏。清明重九始一来，人寿几何天罔极。瘗中龙剑跃且鸣，有子虽长不得力。呜呼三歌兮泪未歇，馀名岂足荣枯骨。丹水之山白玉英，我昔三弟皆才良。三岁读书惊座客，六岁通经言有章。凤凰巢覆卵亦毁，举杯酹汝来何方。孤飞之鸟落后行，一矢可折十矢强。呜呼四歌兮伤怀抱，汝兄虽存今已老。青青者蓑下见足，小民命此以为屋。朝餐薇芜暮黄独，旧陇有苗不得熟。父兄母子各一方，空山白骨无人哭。呜呼五歌兮歌思悲，我生犹及承平时。平原纸飞挂长棘，幼子孤坟在西北。桄榔生风溪水黑，青坭污汝好颜色。去年四岁解学书，今日闻歌莫应识。呜呼六歌兮歌且疑，天道反覆难得知。生不能弯弓骑大马，含毫伸纸徒然者。千钧之重悬以丝，低头淟涊聊复为。下有管乐上伯夷，高人嗤我今何之。呜呼七歌兮歌声阕，男儿盖棺是非决。
乙巳清明日拟杜七歌·其一
作者：陈恭尹
朝代：清
体裁：古风

我祖之冢萝山阳，昔者沃土今遐荒。十里燃烽五里堠，白日黯黯旗飞扬。手栽三松何松长，谁其守者豺与狼。呜呼一歌兮歌声促，海隅是日家家哭。
乙巳清明日拟杜七歌·其七
作者：陈恭尹
朝代：清
体裁：古风

生不能弯弓骑大马，含毫伸纸徒然者。千钧之重悬以丝，低头淟涊聊复为。下有管乐上伯夷，高人嗤我今何之。呜呼七歌兮歌声阕，男儿盖棺是非决。
乙巳清明日拟杜七歌·其三
作者：陈恭尹
朝代：清
体裁：古风

父兮母兮曾城侧，饥乌巢我墓上柏。清明重九始一来，人寿几何天罔极。瘗中龙剑跃且鸣，有子虽长不得力。呜呼三歌兮泪未歇，馀名岂足荣枯骨。
乙巳清明日拟杜七歌·其二
作者：陈恭尹
朝代：清
体裁：古风

有墓有墓江一隅，我之祖妣从其姑。连山百里郁相望，雕虎白昼乘黄狐。牂牁水长坠飞乌，篙师较计钱有无。呜呼二歌兮歌不得，苍天贫我曷有极。
乙巳清明日拟杜七歌·其五
作者：陈恭尹
朝代：清
体裁：古风

青青者蓑下见足，小民命此以为屋。朝餐薇芜暮黄独，旧陇有苗不得熟。父兄母子各一方，空山白骨无人哭。呜呼五歌兮歌思悲，我生犹及承平时。
乙巳清明日拟杜七歌·其六
作者：陈恭尹
朝代：清
体裁：古风

平原纸飞挂长棘，幼子孤坟在西北。桄榔生风溪水黑，青坭污汝好颜色。去年四岁解学书，今日闻歌莫应识。呜呼六歌兮歌且疑，天道反覆难得知。
乙巳清明日拟杜七歌·其四
作者：陈恭尹
朝代：清
体裁：古风

丹水之山白玉英，我昔三弟皆才良。三岁读书惊座客，六岁通经言有章。凤凰巢覆卵亦毁，举杯酹汝来何方。孤飞之鸟落后行，一矢可折十矢强。呜呼四歌兮伤怀抱，汝兄虽存今已老。
九日喜家紫驭至
作者：陈恭尹
朝代：清
体裁：七言律诗

短歌言别昔何时，尘路茫茫久系思。一第相期君不负，十年重见我尤衰。雁来天外新成阵，菊试篱边未满枝。南海荒残今更甚，高车从此又何之。
九日小集风幡堂同姚敦仁梁药亭王蒲衣迟徐虹亭不至分得灯字
作者：陈恭尹
朝代：清
体裁：七言律诗

茗宴风前快不胜，江城佳节况良朋。言寻西土千年树，还问南宗第一灯。金塔绣深微辨字，石幢身老已无棱。清觞拟待陶公醉，绕径黄花开未能。
九日柬崔俞飏
作者：陈恭尹
朝代：清
体裁：七言律诗

扁舟晒药古谁同，来往乡城咫尺中。心力自行菩萨愿，须眉元有逸人风。九还丹火看将熟，七字篇章老愈工。家有菊坡遗本在，愿分新蕊到衰翁。
九日湛静斋亦宋乔梓载酒元明石室登高同郭公鹫湛天沐天及祯士文安泽君介以长儿端木纵饮至夜月高而还地为甘泉先生书院故址碑碣存焉二首
作者：陈恭尹
朝代：清

登临不觉杖头劳，屋外晴峰石势高。南尽海门飞白雁，东来帆影走洪涛。千杯酬酢宁辞暮，一笑乾坤且自豪。在昔重阳谁对月，应留佳事待吾曹。愧无新句谢烟霞，二十年前此寄家。老树有根蟠石底，古碑和字长藤花。清秋高会人犹昔，白发重来岁渐加。先正追踪英少事，钓台风月满江涯。
九日湛静斋亦宋乔梓载酒元明石室登高同郭公鹫湛天沐天及祯士文安泽君介以长儿端木纵饮至夜月高而还地为甘泉先生书院故址碑碣存焉二首·其一
作者：陈恭尹
朝代：清
体裁：七言律诗

登临不觉杖头劳，屋外晴峰石势高。南尽海门飞白雁，东来帆影走洪涛。千杯酬酢宁辞暮，一笑乾坤且自豪。在昔重阳谁对月，应留佳事待吾曹。
九日湛静斋亦宋乔梓载酒元明石室登高同郭公鹫湛天沐天及祯士文安泽君介以长儿端木纵饮至夜月高而还地为甘泉先生书院故址碑碣存焉二首·其二
作者：陈恭尹
朝代：清
体裁：七言律诗

愧无新句谢烟霞，二十年前此寄家。老树有根蟠石底，古碑和字长藤花。清秋高会人犹昔，白发重来岁渐加。先正追踪英少事，钓台风月满江涯。
九日王云庵参戎招集东皋即事二首
作者：陈恭尹
朝代：清

将军逸兴浩无涯，翠幕凭高览物华。己命分弓催绿酒，更烦飞骑送黄花。孤城夕照明双塔，极浦澄波映万家。尽醉不知归路远，西风楼堞有吹笳。东皋昔是登临地，令节兼逢作赋才。草木始衰吾已老，溪山无恙首重回。荒台久埽秦佗迹，寝庙仍为汉将开。或重于生今益信，当年弓剑未南来。
九日王云庵参戎招集东皋即事二首·其一
作者：陈恭尹
朝代：清
体裁：七言律诗

将军逸兴浩无涯，翠幕凭高览物华。己命分弓催绿酒，更烦飞骑送黄花。孤城夕照明双塔，极浦澄波映万家。尽醉不知归路远，西风楼堞有吹笳。
九日王云庵参戎招集东皋即事二首·其二
作者：陈恭尹
朝代：清
体裁：七言律诗

东皋昔是登临地，令节兼逢作赋才。草木始衰吾已老，溪山无恙首重回。荒台久埽秦佗迹，寝庙仍为汉将开。或重于生今益信，当年弓剑未南来。
九日登镇海楼
作者：陈恭尹
朝代：清
体裁：七言律诗

清尊须醉曲栏前，飞阁临秋一浩然。五岭北来峰在地，九州南尽水浮天。将开菊蕊黄如酒，欲到松风响似泉。白首重阳唯有笑，未堪怀古问山川。
九月晦日同王惠州王础尘连双河诸公集石公精舍送秋同限蕉字松字二首
作者：陈恭尹
朝代：清

黄花开尽转无聊，处处园林战绿蕉。顿觉朔风凝玉露，不知明月变凉宵。郊西满目登新稼，物外何人识后凋。想到北庭冰可折，最分寒燠是今朝。鸿来燕去各从容，白帝将归驾白龙。且让羲和旋北陆，尚馀朝爽在西峰。千卮醳醳忘忧酒，百尺青青偃盖松。暮别山门尚回首，数声犹是此秋钟。
九月晦日同王惠州王础尘连双河诸公集石公精舍送秋同限蕉字松字二首·其一
作者：陈恭尹
朝代：清
体裁：七言律诗

黄花开尽转无聊，处处园林战绿蕉。顿觉朔风凝玉露，不知明月变凉宵。郊西满目登新稼，物外何人识后凋。想到北庭冰可折，最分寒燠是今朝。
九月晦日同王惠州王础尘连双河诸公集石公精舍送秋同限蕉字松字二首·其二
作者：陈恭尹
朝代：清
体裁：七言律诗

鸿来燕去各从容，白帝将归驾白龙。且让羲和旋北陆，尚馀朝爽在西峰。千卮醳醳忘忧酒，百尺青青偃盖松。暮别山门尚回首，数声犹是此秋钟。
九月晦日同连双河湛天沐慧容上人二儿士皆自增城将登罗浮中路宿资福寺
作者：陈恭尹
朝代：清
体裁：七言律诗

罗浮每约不成行，且喜肩舆早出城。尘路未知还近远，仙山遥望已分明。田收晚稻馀秋色，寺入溪桥隔竹声。同咏新诗各惆怅，故人卮酒未同倾。
乞药
作者：陈恭尹
朝代：清
体裁：七言律诗

痴心未肯死前休，岂有丹方驻黑头。吟苦望邀来世读，血枯皆代昔人愁。流连好夜常穿晓，不出青春直过秋。乞得老来还若此，目精明似电光流。
乞食翁
作者：陈恭尹
朝代：清
体裁：古风

冥冥青枫林，戢戢归飞翼。飞鸟亦有巢，老翁行乞食。问翁何方人，挥涕答不得。良久前自言：“家在东山侧。薄田五十亩，父子艺黍稷。宿昔天地平，黾勉努筋力。中妇提壶浆，小妇当机织。老妻低白头，扶孙共匍匐。冬日农事歇，斗酒呼亲识。鸡豚稻粱饭，壮我衰颜色。宁知属戎马，秋毫见取索。一岁耕且锄，不足供赋役。芸田倦未起，肢体被鞭策。贫家力已竭，公家求日益。有田以自养，反以速穷厄。欲卖与豪家，乡邻少人迹。当时富贵者，荒草生空宅。回头语孙子：‘流离任所适。重恐官吏至，岂能受逼迫。黄泉亦相见，何必人间客’。欲呼一饭别，盎无半升麦。出门各分手，痛哭辞阡陌。哀哉竟至今，两不闻消息。老身一葛衣，朽烂委荆棘。饿死污人乡，不死长悽恻。新朝泽万物，我独罹斯极”。下民日憔悴，上天安可测。
云半阁
作者：陈恭尹
朝代：清
体裁：五言律诗

石门如带水，西日射波红。更上高楼望，方知沧海东。新凉生木末，清磬落云中。坐见三城晚，笙歌满路风。
五六七言绝句为朱竹垞题小影三首
作者：陈恭尹
朝代：清

识君三十前，貌比今时好。独有千古心，不共流年老。发薄未胜藤笠，身闲稳称秋衫。归梦一竿何处，荻花烟艇江南。霜雪侵颜日渐新，文章写出是天真。占星帝座非无客，避世金门自有人。
五六七言绝句为朱竹垞题小影三首·其一
作者：陈恭尹
朝代：清
体裁：五言绝句

识君三十前，貌比今时好。独有千古心，不共流年老。
五六七言绝句为朱竹垞题小影三首·其三
作者：陈恭尹
朝代：清
体裁：七言绝句

霜雪侵颜日渐新，文章写出是天真。占星帝座非无客，避世金门自有人。
五六七言绝句为朱竹垞题小影三首·其二
作者：陈恭尹
朝代：清
体裁：六言诗

发薄未胜藤笠，身闲稳称秋衫。归梦一竿何处，荻花烟艇江南。
五日泛舟珠江饯王紫诠使君观察川南
作者：陈恭尹
朝代：清
体裁：七言律诗

清尊相饯木兰桡，万里西行使节遥。珠海共吟唯此日，蜀门一路在青宵。江连金鼓涛声壮，山杂云霞雨气消。向后题诗人渐远，风光虽好亦无聊。
五色笔歌为王础兄纪梦
作者：陈恭尹
朝代：清
体裁：古风

十月江清不成冻，寒潮入峡微风送。峡里停舟待故人，故人书至翻言梦。梦中授笔何老翁，峨冠广袖言雍容。为言房隘笔毫损，宽之所以全其锋。故人受笔欣然久，五色光芒犹在手。既醒而寐复见之，六十衰年义何取。我持书札三四看，为君喜气横眉端。不闻帝命司徒契，五教之敷惟在宽。天人至理数必五，天曰五行人五事。包罗万有入纤毫，驱使六经为臂指。江淹鲍照不知此，中书君老而秃矣。为君大封管城子，夷吾器小安足齿。研用补天五色石，书用尚方五色纸。舂陵霸上云气多，会写龙文入青史。
京口舟中
作者：陈恭尹
朝代：清
体裁：古风

小小舟，长数尺。濛濛雨，移水驿。西风起，淫淫黑。羁孤臣，年年客。釜中着水当自乾，腹中着愁当自宽。男儿眼大天地小，麒麟阁，虮虱肝。
人日喜晴招王础尘洪药倩潘函观王紫巘集得一山房分得十三元
作者：陈恭尹
朝代：清
体裁：七言律诗

春归何处不书元，小筑初开近郭门。万里故人同此会，一年新日到前轩。欢无不合宁须酒，忧未能忘且树萱。城市古来多隐地，买山非欲拟桃源。
人日新晴即事
作者：陈恭尹
朝代：清
体裁：五言律诗

新年连旧雨，晴好独当人。兵气昏南纪，天心惜此晨。远峰偏耸日，一鸟自鸣春。徵敛村村急，桃花何处津。
人日次梁药亭韵兼柬川南长寿
作者：陈恭尹
朝代：清
体裁：七言律诗

衰颜与懒岁俱增，心在冰壶更著冰。七日为人虽复尔，五伦于我独存朋。川南使者新贻酒，海外归僧昨寄藤。旧好无多皆白首，草堂期续夜吟灯。
仁和周氏节孝诗
作者：陈恭尹
朝代：清
体裁：古风

谁言母有夫，有夫中道归黄垆。谁言子有母，有母生儿身不久。母亡有母能抚孤，夫亡教子成室家。母之报夫在教子，子能事生即事死。呜呼，节孝萃一门，我欲歌之难为言。
代寄毛子霞
作者：陈恭尹
朝代：清
体裁：七言律诗

久辞黄绶逐征篷，欲讯离居意万重。倚马近飞何处檄，烹鱼频是隔年封。江湘屈指三千里，衰老低头四百峰。一读新诗一惆怅，鹤楼尊酒限相从。
代泛亭坐月次白真人韵
作者：陈恭尹
朝代：清
体裁：五言律诗

一亭清夜月，四面不同看。竹密秋常驻，天空夏亦寒。灯红遥认寺，江白不分滩。追和仙人句，千春得古欢。
代闺人新月
作者：陈恭尹
朝代：清
体裁：五言律诗

夫婿远邀勋，金鞍西入秦。空闺见新月，终夜惜青春。似镜难全掩，如眉不解颦。为衔将落影，持照未归人。
以端溪水岩小砚寄戴观察怡涛系之以长歌
作者：陈恭尹
朝代：清
体裁：古风

昔人只重端溪紫，今之水岩胜于始。始犹所采皮肉间，山骨琢尽兹其髓。一阳生后天益寒，牂牁江落风林乾。崖枯峡浅洞门出，中有积水蛟龙蟠。良工斤斧重泉下，石室无光朝亦夜。千枝列炬照人行，万指悬壶向江泻。金钱之费日不訾，冬春之际能几时。瑕瑜况复不相掩，非具大力安能为。崇祯之中熊开府，迩者名藩亦时取。后先疏凿分东西，文采精华并千古。往时蕉白称极佳，今人指点寻青花。以兹相石亦未尽，必有生气如云霞。拊不留手柔无骨，墨质愈坚磨愈发。宋坑宣德虽尚存，粗则伤毫细则滑。伯乐一顾冀马空，世间所患无追风。寄公一片虽小品，由来亦自蛟龙宫。茆斋久伴书生穷，咿唔吟啸不可终。去兹卑陋依尊崇，使君声韵如钟镛。挥毫落纸生蜺虹，况今持宪出乘骢。秋霜春露一言中，非汝孰与成厥功。呜呼，挽回造化良不易，补天亦属人能事，五色之石将无是。
以香瘿杯为魏和公寿系之以歌
作者：陈恭尹
朝代：清
体裁：古风

南州炎德多芳草，丹桂玉兰皆合抱。珠厓有树更绝伦，独发清芬自枯槁。松枝成珀待千年，朽木为芝质屡迁。此香凝结乃异是，皮肤脱落馀贞坚。寄君瘿杯大如斗，为君满引无疆寿。箕瓢可挂不闻声，惠瓠能容宁用掊。翠微腊月梅花浓，散作琼瑶落酒钟。万里知交各南北，几人同上金精峰。君不见南极老人旁，客星每夜生光芒。其占为世多寿者，斗牛之野斯其昌。更闻月出天街北，天下从兹皆喜色。犯座应须太史陈，此星或是严滩客。举杯邀月月何言，饮罢看杯意独存。既用馨香比明德，还因错节念同根。
仲冬十三日赣儿受室率成一律示之
作者：陈恭尹
朝代：清
体裁：七言律诗

灯红月皎两相宜，且放中怀入酒卮。万种未完为子事，百年过半作翁时。山寒渐入青春色，梅老偏高白雪枝。莫道传家无素业，先公犹有一经遗。
企喻歌四首
作者：陈恭尹
朝代：清

男儿欲作健，不用持弓槊。狮子一顾笑，百兽毛自落。放马在大野，草浅马腾跃。铁作身上衣，明朝为君着。前营看后营，万马肃无声。前军看后军，大旆蔽平原。男儿堕地日，会有冲天时。泰山与鸿毛，各是人所为。
企喻歌四首·其一
作者：陈恭尹
朝代：清
体裁：乐府曲辞

男儿欲作健，不用持弓槊。狮子一顾笑，百兽毛自落。
企喻歌四首·其三
作者：陈恭尹
朝代：清
体裁：乐府曲辞

前营看后营，万马肃无声。前军看后军，大旆蔽平原。
企喻歌四首·其二
作者：陈恭尹
朝代：清
体裁：乐府曲辞

放马在大野，草浅马腾跃。铁作身上衣，明朝为君着。
企喻歌四首·其四
作者：陈恭尹
朝代：清
体裁：乐府曲辞

男儿堕地日，会有冲天时。泰山与鸿毛，各是人所为。
伍重驹移居佛山寄之
作者：陈恭尹
朝代：清
体裁：七言律诗

闲云何地不堪行，近卜村居远郡城。邻曲共知元亮宅，市人先识伯休名。每为禽戏聪明长，渐见鹓雏羽翼成。到处顿教无疾苦，笑他儒术济苍生。
伏日同王础尘张桐君朱子成周文康梁药亭林叔吾董克灌王紫巘集潘亚目视苍楼分赋因寄董无休
作者：陈恭尹
朝代：清
体裁：七言律诗

池连深树暑皆消，酒得良朋兴更遥。片席领风来极浦，断虹将雨下青霄。楼名赵尉高相望，山有安期坐可招。三十年前同赋客，白头书札到今朝。
何克谏八十
作者：陈恭尹
朝代：清
体裁：古风

青萝山中有茅屋，土墙蛎径幽人筑。春来屋内屋外花，客坐前山后山竹。盎头良酝开数升，架上素书闲一束。落落乾坤觉汝贤，箨冠萝服望如仙。正逢渭叟投竿日，应见希夷大笑年。
何友大问余病于寒塘
作者：陈恭尹
朝代：清
体裁：五言律诗

十里雕胡渚，劳君艇子来。棹移花下雨，人上水边台。少别经三月，深情尽一杯。病馀存舌在，今夜话能陪。
何孟门以足疾不能入邑积雨新晴戏此奉简
作者：陈恭尹
朝代：清
体裁：七言律诗

我从修墓初归里，子又经春不到城。雨歇尚留深巷湿，月圆谁共小窗明。卞和刖后方售玉，孙子膑馀好用兵。四海更无投足地，未妨扶杖且徐行。
何文止垂示经蔚园长句兼辱寄篇依韵奉答
作者：陈恭尹
朝代：清
体裁：七言律诗

先公遗构此溪滨，叹息年年在比邻。帐罢管弦曾几日，史书名姓即千春。画图旧壁真生草，如镜方塘渐起尘。多谢瑶篇远相问，疏慵不称负薪人。
佘兼五招同梁巨圃刘倬之梁耋符刘惇予小饮池亭大雨适至即事分赋得花字
作者：陈恭尹
朝代：清
体裁：七言律诗

旬来忧旱每成嗟，两度甘霖值尔家。高树领风多在柳，小池添水半为花。凉声入耳能销酒，香气浮杯好试茶。况是主人文字饮，篝灯拈韵兴何涯。
佘齐枢先生有曾孙之庆过其园亭题诗志喜
作者：陈恭尹
朝代：清
体裁：七言律诗

苍松翠竹五峰西，百福偏于晚节齐。四叶孙枝花始见，三重堂构燕双栖。诗成先许诸郎和，酒熟堪酬好鸟啼。最好石桥门外路，入城潮水绿盈溪。
佟声远招同王紫诠使君樊昆来翰检赵秋谷宫赞梁药亭吉士胡□□雅集粟园看新梅分赋二首 其一 五律得八庚
作者：陈恭尹
朝代：清
体裁：五言律诗

户外青丝骑，林中白玉英。此时天未会，一片岁寒情。老脚闻香住，方塘倚酒行。念君趋省侍，非久寓三城。
佟声远招同王紫诠使君樊昆来翰检赵秋谷宫赞梁药亭吉士胡□□雅集粟园看新梅分赋二首 其二 七律得九佳
作者：陈恭尹
朝代：清
体裁：七言律诗

积水清泠照小斋，深冬云物尚能佳。峰峰黛色眉谁画，阵阵鸿声字不差。南郭子綦风激謞，东方曼倩语诙谐。酒阑更绕池边树，笑指新梅似玉钗。
佟声远招同王紫诠使君樊昆来翰检赵秋谷宫赞梁药亭吉士胡□□雅集粟园看新梅分赋二首·五律得八庚
作者：陈恭尹
朝代：清

户外青丝骑，林中白玉英。此时天未会，一片岁寒情。老脚闻香住，方塘倚酒行。念君趋省侍，非久寓三城。积水清泠照小斋，深冬云物尚能佳。峰峰黛色眉谁画，阵阵鸿声字不差。南郭子綦风激謞，东方曼倩语诙谐。酒阑更绕池边树，笑指新梅似玉钗。
佟声远索题连珠冢二首
作者：陈恭尹
朝代：清

累累双冢倚山隅，薤露风前尚缀珠。不有诗人能作诔，彭殇千载亦何殊。一丘埋玉未须哀，明月偏宜老蚌胎。滴泪暂归泉客去，报恩还入掌中来。
佟声远索题连珠冢二首·其一
作者：陈恭尹
朝代：清
体裁：七言绝句

累累双冢倚山隅，薤露风前尚缀珠。不有诗人能作诔，彭殇千载亦何殊。
佟声远索题连珠冢二首·其二
作者：陈恭尹
朝代：清
体裁：七言绝句

一丘埋玉未须哀，明月偏宜老蚌胎。滴泪暂归泉客去，报恩还入掌中来。
佟归善德新招宴白鹤峰同王南区太守俞介石别驾于连平南溟陈河源龚太史含五梁太史药亭方处士誉子季处士伟公
作者：陈恭尹
朝代：清
体裁：七言律诗

鹤峰清绝万山呈，却待坡公始得名。江走縠纹来百里，帆悬斜照掠孤城。当年旅寓闻钟地，此日华筵奏曲声。不有能诗贤令尹，只应长揖礼先生。
依依图送王础尘之虔州三首
作者：陈恭尹
朝代：清

绾烟含雾一丝丝，写出东风赠别离。莫向尊前吹玉笛，此声曾入采薇诗。去年新柳百篇多，今日临岐且复歌。地隔梅关才一步，水分南北欲如何。一篙新水带遥岑，弱缕轻笼万树深。不是长亭空折赠，依依元是故人心。
依依图送王础尘之虔州三首·其一
作者：陈恭尹
朝代：清
体裁：七言绝句

绾烟含雾一丝丝，写出东风赠别离。莫向尊前吹玉笛，此声曾入采薇诗。
依依图送王础尘之虔州三首·其三
作者：陈恭尹
朝代：清
体裁：七言绝句

一篙新水带遥岑，弱缕轻笼万树深。不是长亭空折赠，依依元是故人心。
依依图送王础尘之虔州三首·其二
作者：陈恭尹
朝代：清
体裁：七言绝句

去年新柳百篇多，今日临岐且复歌。地隔梅关才一步，水分南北欲如何。
侧首
作者：陈恭尹
朝代：清
体裁：五言律诗

侧首西南望，平生李左车。依人丹凤阙，近日碧鸡书。世事那能极，为心尚有初。虎头今白尽，飞跃更何如。
俞别驾介石招饮郡斋
作者：陈恭尹
朝代：清
体裁：七言律诗

从来佐郡称多暇，一遇诗人事事清。竹里幽斋谁得到，花边新雨客能行。频开美酝传金碗，坐听娇歌倚玉笙。昨日西湖同泛棹，月明今夜在江城。
修先墓作六首
作者：陈恭尹
朝代：清

白头良已矣，子职竟茫然。负此一抔土，于今四十年。恤忠馀往典，纪事有新编。寂寞松楸下，丰碑谁为镌。文渊犹藁葬，正则且沈身。古者无修墓，非言患难人。报唯存此日，举必念千春。黾勉从微力，伤哉由也贫。不辰吾最甚，十二丧慈闱。对食啼葱叶，当秋泣线衣。国忧才隔岁，泉路幸先归。赐葬仍同穴，丝纶灼有辉。峰西频倚杖，一上一徘徊。筋力今如此，馀生能几来。彼苍诚有感，积雨喜全开。十日松间坐，涛声总是哀。固安唯至愿，尺寸自经营。墓是无穷事，人兼不朽名。发祥如有本，凭吊所从生。虽乏青囊术，滕公自得城。万山青不极，旷绝此登临。大化自通塞，吾人为古今。风摇千亩绿，云散一溪阴。转盼皆陈迹，弥伤志士心。
修先墓作六首·其一
作者：陈恭尹
朝代：清
体裁：五言律诗

白头良已矣，子职竟茫然。负此一抔土，于今四十年。恤忠馀往典，纪事有新编。寂寞松楸下，丰碑谁为镌。
修先墓作六首·其三
作者：陈恭尹
朝代：清
体裁：五言律诗

不辰吾最甚，十二丧慈闱。对食啼葱叶，当秋泣线衣。国忧才隔岁，泉路幸先归。赐葬仍同穴，丝纶灼有辉。
修先墓作六首·其二
作者：陈恭尹
朝代：清
体裁：五言律诗

文渊犹藁葬，正则且沈身。古者无修墓，非言患难人。报唯存此日，举必念千春。黾勉从微力，伤哉由也贫。
修先墓作六首·其五
作者：陈恭尹
朝代：清
体裁：五言律诗

固安唯至愿，尺寸自经营。墓是无穷事，人兼不朽名。发祥如有本，凭吊所从生。虽乏青囊术，滕公自得城。
修先墓作六首·其六
作者：陈恭尹
朝代：清
体裁：五言律诗

万山青不极，旷绝此登临。大化自通塞，吾人为古今。风摇千亩绿，云散一溪阴。转盼皆陈迹，弥伤志士心。
修先墓作六首·其四
作者：陈恭尹
朝代：清
体裁：五言律诗

峰西频倚杖，一上一徘徊。筋力今如此，馀生能几来。彼苍诚有感，积雨喜全开。十日松间坐，涛声总是哀。
修禊后十日石濂禅师招同诸公雅集长寿禅林即事赋
作者：陈恭尹
朝代：清
体裁：古风

真妄非二途，愚智各有适。同此闻见中，心目异喧寂。西郊亦人境，静者得幽僻。交错引翠条，萧疏布林石。春事满高窗，鸟声在檐隙。悠然古招提，旷若新开辟。嘉招及令序，竟日随飞锡。论诗陋休远，析理兼玄易。既丧我于吾，焉知主为客。欲别闻清钟，溪山暮云碧。
偶过六瑩堂十一侄以画轴索题时方七龄好尚如此知为英物也二首
作者：陈恭尹
朝代：清

长眉高隼骨铮铮，杖锡胡僧意气横。稳坐蛟龙方濯足，不知风雨夜来生。七龄俊迈异常童，揖请新诗独向侬。知有文章齐老凤，不须图画羡真龙。
偶过六莹堂十一侄以画轴索题时方七龄好尚如此知为英物也二首·其一
作者：陈恭尹
朝代：清
体裁：七言绝句

长眉高隼骨铮铮，杖锡胡僧意气横。稳坐蛟龙方濯足，不知风雨夜来生。
偶过六莹堂十一侄以画轴索题时方七龄好尚如此知为英物也二首·其二
作者：陈恭尹
朝代：清
体裁：七言绝句

七龄俊迈异常童，揖请新诗独向侬。知有文章齐老凤，不须图画羡真龙。
僦居新塘送叶世颖蔡艮若何友大不偕归里
作者：陈恭尹
朝代：清
体裁：五言律诗

虎门送君晚，白日落蒹葭。故里不同去，他乡独作家。多离愁觉减，入世懒逾加。已有西来约，还山待菊花。
儿赣晬日旅山阳作
作者：陈恭尹
朝代：清
体裁：古风

游云极八表，出山如有恋。我孤望儿子，及产不相见。我行马蹄西，儿子初生啼。我行马蹄北，儿生已匍匐。此日一岁成，此时邻妪盈。空堂杂百物，嗜欲开其情。昏来各出户，拍手嗤其父。阿妇入闺房，抱儿心望郎。
元夕寓梁耋符山馆雨中同吴又札梁巨川谈乱离往事有作
作者：陈恭尹
朝代：清
体裁：七言律诗

银灯玉笛漏沈沈，半月江城总是阴。积雨在途行处滑，方池当槛坐来深。同声赖有如兰侣，把臂犹存旧竹林。闭户寂寥谈往事，白头悽断百年心。
元夜家木月招同王础尘紫巘乔梓欧明水集一持上人华严精舍灯下咏水仙花同用十三元韵
作者：陈恭尹
朝代：清
体裁：七言律诗

同人复得共清尊，野外幽期日易昏。禅室有灯还卜夜，仙花无土亦盘根。罗浮瑶草何繇拾，姑射冰肌未可言。又是一年春到也，白头相对倍销魂。
元夜承徐蘋村郑珠江两太史见招以雨不得赴追和诸公韵
作者：陈恭尹
朝代：清
体裁：七言律诗

雨阻良宵欲树膺，春来佳事莫能承。东南名俊同千里，师弟文章共一灯。授简定多传世咏，不眠空似坐禅僧。江城只尺生雷电，真信龙门未易登。
元日同王础尘赋得龙德先天天不违次唐人原韵
作者：陈恭尹
朝代：清
体裁：七言律诗

天与神灵自合飞，岂教时节故相违。三春雨至腾朱电，五色文成上紫微。应为庖牺重纪瑞，却于隆准倍增辉。世间谁是攀鳞者，高筑云台待尔归。
元日次梁药亭韵
作者：陈恭尹
朝代：清
体裁：七言律诗

野服垂垂拂野烟，小台闲上望高天。三城霁色开新朔，十日东风尚旧年。雪在颠毛元共得，诗如兵律独无前。知君久谢金门步，茗碗相寻月井边。
先始祖祠宇改建初成承宗戚诸公赐祭卒赋一律志谢
作者：陈恭尹
朝代：清
体裁：七言律诗

事远难铭魏氏钟，手栽犹见大夫松。未离故寝成新庙，且喜开门对一峰。顾我垣墉书阔略，劳君升降礼雍容。先朝遗俗吾乡在，厚意深惭报莫从。
入高峡怀梁药亭
作者：陈恭尹
朝代：清
体裁：古风

两厓气争高，千仞皆竦峙。上窥摩苍穹，下视裂地纪。丛峰互奔辏，乱石相触抵。棱棱树牙角，跃跃列虎兕。有如两敌国，各自坚壁垒。汪洋牂牁江，到兹伏不起。我来霜雪后，木落见山髓。篙痕在半壁，石路或倾圮。缅想涨未消，崩腾复何似。维天有设险，今则胡须此。江海无波澜，雄图怅已矣。扬舲玩苍翠，吹笛娱心耳。宁忧峡路长，所恨风潮驶。人生何以乐，佳游对知己。知己各西来，一帆念东指。思同山上石，独立望君子。
八月八夜王子千招同陈韶州毅斋迟灵山屏万梁药亭廖南炜屈翁山集广州行署咏月
作者：陈恭尹
朝代：清
体裁：七言律诗

高会仍同赵尉楼，上弦新月近中秋。半轮似欲依华毂，破镜唯能照白头。银汉欹斜初雁过，金风萧瑟暮云收。更怜一片如轻舫，明夕随君到惠州。
再宿韦玄锡茂林率作志别
作者：陈恭尹
朝代：清
体裁：七言律诗

尽辟青山作一园，林中别自有乾坤。高台望海时携客，古木含风日在门。信宿未能穷逸兴，重来应不负前言。只须满酿葡萄酒，煮笋烹泉莫过烦。
再次严藕渔中允韵送之归无锡四首
作者：陈恭尹
朝代：清

京洛休论化素衣，今时能赋见人稀。蓬蒿自可耽三径，羽猎谁为颂六飞。几日炎威辞瘴岭，片帆秋色下苔矶。茗香酒熟家林近，第二泉边事未非。杜陵常怪汝曹催，孙子成行待舞莱。野竹笋当家宴出，溪花香为主人回。鹅归别沼求书去，鹤放高亭报客来。自是蓬瀛仙伴侣，不妨垂钓任公台。清露行将变火旻，新凉先已满江津。数行白鸟非尘世，一路苍葭念故人。诗谢铅华才愈老，史因游历识弥真。谁怜皓首狂吟者，埽地山中学子春。白驹空谷自难留，日日骊歌暮不休。当暑正思河朔饮，闻琴将附洛阳舟。拟乘筋力方衰候，尽补平生未及游。燕赵齐秦俱有约，与君聊别此溪头。
再次严藕渔中允韵送之归无锡四首·其一
作者：陈恭尹
朝代：清
体裁：七言律诗

京洛休论化素衣，今时能赋见人稀。蓬蒿自可耽三径，羽猎谁为颂六飞。几日炎威辞瘴岭，片帆秋色下苔矶。茗香酒熟家林近，第二泉边事未非。
再次严藕渔中允韵送之归无锡四首·其三
作者：陈恭尹
朝代：清
体裁：七言律诗

清露行将变火旻，新凉先已满江津。数行白鸟非尘世，一路苍葭念故人。诗谢铅华才愈老，史因游历识弥真。谁怜皓首狂吟者，埽地山中学子春。
再次严藕渔中允韵送之归无锡四首·其二
作者：陈恭尹
朝代：清
体裁：七言律诗

杜陵常怪汝曹催，孙子成行待舞莱。野竹笋当家宴出，溪花香为主人回。鹅归别沼求书去，鹤放高亭报客来。自是蓬瀛仙伴侣，不妨垂钓任公台。
再次严藕渔中允韵送之归无锡四首·其四
作者：陈恭尹
朝代：清
体裁：七言律诗

白驹空谷自难留，日日骊歌暮不休。当暑正思河朔饮，闻琴将附洛阳舟。拟乘筋力方衰候，尽补平生未及游。燕赵齐秦俱有约，与君聊别此溪头。
再次前韵送徐方虎太史
作者：陈恭尹
朝代：清
体裁：七言律诗

江花如簇映钩膺，廿四春风片席承。沧海尚悬丹阙梦，归程初泊石门灯。橐中长物无过砚，卷里新诗半为僧。七洞天前野人宅，几时携杖更同登。
再次前韵送王文安四首
作者：陈恭尹
朝代：清

老向京华著布衣，文心侠骨世应稀。发同野鹤参差出，身似高云自在飞。沧海路遥多酒伴，太湖家近有渔矶。晨昏且喜莱衣是，岁月宁论伯玉非。今古无端物数催，百年何处见伊莱。烧残经术言非验，日下江河势不回。墨守敢云坚壁在，火攻时为阿兄来。天涯聚散宁容易，莫忘嵩台与汉台。西山朝爽控青旻，鸲鹆岩边自得津。蕉叶润于藏价玉，青花浮似泛萍人。结髦刘主聊乘暇，好锻嵇生自性真。一世未知磨几砚，石田开凿过千春。归心逝水两难留，永夕衔杯咏未休。吴楚暮山横数叠，女牛初月在扁舟。舌存自足期他日，亲老宜能勿远游。想拜北堂嘉庆后，秋溪新膳进槎头。
再次前韵送王文安四首·其一
作者：陈恭尹
朝代：清
体裁：七言律诗

老向京华著布衣，文心侠骨世应稀。发同野鹤参差出，身似高云自在飞。沧海路遥多酒伴，太湖家近有渔矶。晨昏且喜莱衣是，岁月宁论伯玉非。
再次前韵送王文安四首·其三
作者：陈恭尹
朝代：清
体裁：七言律诗

西山朝爽控青旻，鸲鹆岩边自得津。蕉叶润于藏价玉，青花浮似泛萍人。结髦刘主聊乘暇，好锻嵇生自性真。一世未知磨几砚，石田开凿过千春。
再次前韵送王文安四首·其二
作者：陈恭尹
朝代：清
体裁：七言律诗

今古无端物数催，百年何处见伊莱。烧残经术言非验，日下江河势不回。墨守敢云坚壁在，火攻时为阿兄来。天涯聚散宁容易，莫忘嵩台与汉台。
再次前韵送王文安四首·其四
作者：陈恭尹
朝代：清
体裁：七言律诗

归心逝水两难留，永夕衔杯咏未休。吴楚暮山横数叠，女牛初月在扁舟。舌存自足期他日，亲老宜能勿远游。想拜北堂嘉庆后，秋溪新膳进槎头。
再次周耐庵韵送之
作者：陈恭尹
朝代：清
体裁：七言律诗

乌乌何必胜吾吾，无事悠悠守一隅。诗思尚存荒径菊，道心曾折渡江芦。嗟来路上人多食，归去林中鸟独呼。寥落风花又三月，青山空自满前途。
写碑惠州泮宫屡醉叶御六卫立组学署即事赋柬
作者：陈恭尹
朝代：清
体裁：七言律诗

白头游兴未能忘，几度西湖上画航。失路久为狂阮籍，写经仍是懒嵇康。宵来泮水添圆月，雨后遥峰近女墙。谁道广文官独冷，醉人新酿荔支香。
冬夜同川南王使君舟泊樵溪骤雨有雷
作者：陈恭尹
朝代：清
体裁：七言律诗

数载篇章唱和同，将分仍得共游踪。雷鸣南海初冬夜，月落西樵七十峰。乍泊且尝他国酒，不眠遥听隔山钟。芒鞋未怯青泥滑，树杪应添瀑百重。
冬夜高峡同屈翁山联句二十韵
作者：陈恭尹
朝代：清
体裁：五言排律

食雾嘉鱼出，含风顾兔摇。冲寒从郁水，首路指高要。入峡乘寒月，依沙候早潮。榜人愁梦短，渔子恨歌遥。石束牂牁势，山分大庾条。双厓高易削，半壁涨难消。上下多猿影，潺湲似凤箫。峰留天一角，霞作海孤标。化石怜贞女，看棋忆古樵。羚羊潜水裔，鸲鹆閟山椒。白玉参差笋，丹砂尺寸苗。霜苞开橘柚，土布卷巴蕉。金渡龙须席，琼州孔雀翘。舳舻争入贡，洲岛已全招。虎豹关门壮，鼋鼍窟宅骄。飞楼淩缥渺，涌塔出云霄。建节雄枢府，回岩俨斗杓。黄门喧鼓吹，赤社盛弓弨。鲙鲤筵方启，羹梅味正调。野人趋宴喜，竟夕倚兰桡。
冬日寓梁药亭六莹堂始刻日作古乐府梁王顾自车陂至是夜欧阳伟人刘汉水过宿分赋得灯字
作者：陈恭尹
朝代：清
体裁：五言律诗

过雨闻檐滴，南天未有冰。月开梅下地，风定草堂灯。浅酌犹烦主，深宵况得朋。预知吟兴罢，书贵剡溪藤。
冬日承屈四会凤山见过别后柬寄
作者：陈恭尹
朝代：清
体裁：七言律诗

短褐苍凉曝早暄，北风吹叶满平原。素丝忽望干旄色，白发空惭负郭门。一顾骅骝增壮气，片时酬酢奉高言。珠江浈水无多路，雪里邮诗敢惮烦。
冬日端江舟中杂咏五首
作者：陈恭尹
朝代：清

数家修竹旧临湍，门径今劳仰面看。记得秋初曾借泊，维舟刚在赤栏干。黄鹤嵩台伯仲间，东南名胜莫能班。牂牁小让三巴水，石室奇于大别山。小湘峡口雾连天，三尺渔竿两桨船。钓得嘉鱼送官舫，老夫不是买无钱。滇桂源头万里遥，一秋无雨涨全消。端坑水涸初开砚，羚峡门高暗长潮。黄冈村里砚成堆，市估争携趁客回。浪说老夫能识石，更无人向小舟来。
冬日端江舟中杂咏五首·其一
作者：陈恭尹
朝代：清
体裁：七言绝句

数家修竹旧临湍，门径今劳仰面看。记得秋初曾借泊，维舟刚在赤栏干。
冬日端江舟中杂咏五首·其三
作者：陈恭尹
朝代：清
体裁：七言绝句

小湘峡口雾连天，三尺渔竿两桨船。钓得嘉鱼送官舫，老夫不是买无钱。
冬日端江舟中杂咏五首·其二
作者：陈恭尹
朝代：清
体裁：七言绝句

黄鹤嵩台伯仲间，东南名胜莫能班。牂牁小让三巴水，石室奇于大别山。
冬日端江舟中杂咏五首·其五
作者：陈恭尹
朝代：清
体裁：七言绝句

黄冈村里砚成堆，市估争携趁客回。浪说老夫能识石，更无人向小舟来。
冬日端江舟中杂咏五首·其四
作者：陈恭尹
朝代：清
体裁：七言绝句

滇桂源头万里遥，一秋无雨涨全消。端坑水涸初开砚，羚峡门高暗长潮。
冬至后一日同吴园次曹石闾吴隼庵柯寓匏集梁药亭六莹堂分得齐字
作者：陈恭尹
朝代：清
体裁：七言律诗

出郭青樽不俟携，东南名俊一时齐。星占牛斗双龙外，地是仙人五石西。令节易过宜纵饮，彩笺相命更传题。只愁车马催归早，一线能添日已低。
冬草得言字
作者：陈恭尹
朝代：清
体裁：五言律诗

无论南与北，一种白连门。岂不怨迟暮，曾承天地恩。远风疏劲叶，春色聚寒根。独立观元化，悠悠何所言。
冲虚观
作者：陈恭尹
朝代：清
体裁：古风

浮生无百年，脆质今二毛。言寻仙人居，焉惮登陟劳。褰衣遵涧曲，辍棹逾平皋。轻风澹馀云，仰见岩岫高。真宫敞峻宇，飞陛临层霄。群峰列垣墉，众壑潨溪桥。石池曜红蕖，乳窦凝金膏。猿鸟分夜鸣，林泉声相遭。缅怀著书人，丹砂乐南交。幽洞俯日月，天路流云璈。虑释神必凝，理得形自超。安知后来者，澹荡非吾曹。
凤山骊歌十章送徐侯戢斋赴召入都
作者：陈恭尹
朝代：清

不得留公更几年，丝纶前日下中天。诚知王命行难俟，欲写丰功世共传。双塔中间画阁开，一时桃李并新栽。虽云大邑无多暇，胜日频能命驾来。谷风和暖好扶犁，春后新苗绿总齐。万树夹途留雨气，八桥临水落虹蜺。郭外樵渔接水村，比年疏浚尽公恩。家家有月归来夜，小艇乘潮直到门。贵贱咸归土一丘，泽流枯骨赖贤侯。刘伶醉后皆荷锸，庄叟无从问髑髅。度海空传汉伏波，高桥重架石巍峨。从前作者皆豪俊，事业曾吴孰较多。心如明镜挂当空，广汉何劳设缿筒。百里生灵几百万，妍媸一一在胸中。吏才况是出巍科，五十年来未见多。赤子岂知蒙帝力，白头一老尚能歌。功在将来未易名，九重今已彻贤声。龙蛇劣笔何堪似，碑字因君满帝城。百尺飞楼四面风，新钟遥出凤城东。县人此后思何极，晓夕闻声便忆公。
凤山骊歌十章送徐侯戢斋赴召入都·其一
作者：陈恭尹
朝代：清
体裁：七言绝句

不得留公更几年，丝纶前日下中天。诚知王命行难俟，欲写丰功世共传。
凤山骊歌十章送徐侯戢斋赴召入都·其七
作者：陈恭尹
朝代：清
体裁：七言绝句

心如明镜挂当空，广汉何劳设缿筒。百里生灵几百万，妍媸一一在胸中。
凤山骊歌十章送徐侯戢斋赴召入都·其三
作者：陈恭尹
朝代：清
体裁：七言绝句

谷风和暖好扶犁，春后新苗绿总齐。万树夹途留雨气，八桥临水落虹蜺。
凤山骊歌十章送徐侯戢斋赴召入都·其九
作者：陈恭尹
朝代：清
体裁：七言绝句

功在将来未易名，九重今已彻贤声。龙蛇劣笔何堪似，碑字因君满帝城。
凤山骊歌十章送徐侯戢斋赴召入都·其二
作者：陈恭尹
朝代：清
体裁：七言绝句

双塔中间画阁开，一时桃李并新栽。虽云大邑无多暇，胜日频能命驾来。
凤山骊歌十章送徐侯戢斋赴召入都·其五
作者：陈恭尹
朝代：清
体裁：七言绝句

贵贱咸归土一丘，泽流枯骨赖贤侯。刘伶醉后皆荷锸，庄叟无从问髑髅。
凤山骊歌十章送徐侯戢斋赴召入都·其八
作者：陈恭尹
朝代：清
体裁：七言绝句

吏才况是出巍科，五十年来未见多。赤子岂知蒙帝力，白头一老尚能歌。
凤山骊歌十章送徐侯戢斋赴召入都·其六
作者：陈恭尹
朝代：清
体裁：七言绝句

度海空传汉伏波，高桥重架石巍峨。从前作者皆豪俊，事业曾吴孰较多。
凤山骊歌十章送徐侯戢斋赴召入都·其十
作者：陈恭尹
朝代：清
体裁：七言绝句

百尺飞楼四面风，新钟遥出凤城东。县人此后思何极，晓夕闻声便忆公。
凤山骊歌十章送徐侯戢斋赴召入都·其四
作者：陈恭尹
朝代：清
体裁：七言绝句

郭外樵渔接水村，比年疏浚尽公恩。家家有月归来夜，小艇乘潮直到门。
出门
作者：陈恭尹
朝代：清
体裁：五言律诗

未有出门意，篙师候水涯。故人书适至，江上夕初佳。白鹭飞闲世，青天入旷怀。还如张翰去，不复俟同侪。
刘仰山招同吴玉涛梁药亭家宕侯雨中泛舟半塘迟沈虹石不至同用八庚二首
作者：陈恭尹
朝代：清

急雨无朝暮，篙师不敢行。人为长夏会，天与片时晴。洲渚烟中市，云山画里城。几年离别绪，都向酒杯倾。曲港乘潮入，轻舟与岸平。村童惊客语，江鹤避棋声。柳浪家家似，荷珠叶叶并。所思期不至，八咏且同赓。
刘仰山招同吴玉涛梁药亭家宕侯雨中泛舟半塘迟沈虹石不至同用八庚二首·其一
作者：陈恭尹
朝代：清
体裁：五言律诗

急雨无朝暮，篙师不敢行。人为长夏会，天与片时晴。洲渚烟中市，云山画里城。几年离别绪，都向酒杯倾。
刘仰山招同吴玉涛梁药亭家宕侯雨中泛舟半塘迟沈虹石不至同用八庚二首·其二
作者：陈恭尹
朝代：清
体裁：五言律诗

曲港乘潮入，轻舟与岸平。村童惊客语，江鹤避棋声。柳浪家家似，荷珠叶叶并。所思期不至，八咏且同赓。
刘信宜阶六
作者：陈恭尹
朝代：清
体裁：七言律诗

岭南岭北共嶙峋，宇内同声复几人。再世立名青史远，一官滨海白头新。车前甘雨随飞盖，郭外晴花满仲春。千里寄言惭肆好，雅诗仍为颂生申。
刘汉水六十
作者：陈恭尹
朝代：清
体裁：七言律诗

离乱相依二十年，老来犹幸返林泉。旧颜渐皱唯存笑，新句能佳不喜传。闲按茶经寻水脉，自穿芒屩踏莎田。往常谓汝生儿晚，五岳今游在目前。
刘沛叔真赞二首
作者：陈恭尹
朝代：清

双江战血染朱轮，五十年前即此身。剩有箪瓢归陋巷，不劳名姓上麒麟。须眉不觉尽为霜，尚借戎装作道装。肘后未曾离组绶，斗酒犹自现干将。
刘沛叔真赞二首·其一
作者：陈恭尹
朝代：清
体裁：赞

双江战血染朱轮，五十年前即此身。剩有箪瓢归陋巷，不劳名姓上麒麟。
刘沛叔真赞二首·其二
作者：陈恭尹
朝代：清
体裁：赞

须眉不觉尽为霜，尚借戎装作道装。肘后未曾离组绶，斗酒犹自现干将。
初春江行有感
作者：陈恭尹
朝代：清
体裁：七言律诗

人日吟诗坐客船，白髭临水一茫然。西来山坼云中峡，北上江明雪后天。几处小帘春市酒，谁家新月夜鸣弦。郊原颇记从军地，草草东风又十年。
初春送林叔吾入都
作者：陈恭尹
朝代：清
体裁：七言律诗

一鞭丝雨百花生，花信随君北到京。欲借寇君还百姓，暂囊姜被别诸兄。春江雪水开茶色，夜店佳人漉酒声。好熟黄金台下路，马蹄终要自家行。
初月
作者：陈恭尹
朝代：清
体裁：五言律诗

银河谁下钓，天道自张弓。色借桑榆日，凉生玉笛风。山光开半面，人影在墙东。不俟居弦望，清辉万国同。
初秋日梁药亭招同沈詹山大令家山农隐君潘稼堂检讨张损持吉士毛行九司马吴晋涛少尹林桐叔少府杨勉斋孝廉徐紫凝罗浮山司红暹家献孟诸文学远布心月二上人雅集六莹堂分得阡字
作者：陈恭尹
朝代：清
体裁：古风

君不见素馨田，行人采摘成术阡。又不见菖蒲涧，仙人服食今无传。世间不贵长生学，只爱花香耳目前。吹笙击鼓日纵饮，笑杀吾侪无酒钱。药洲南边杜门者，今日忽然罗众筵。相邀尽是文章客，吴山越水多英贤。盈阶况复美花竹，梧桐一叶初秋天。火云烧空尚炎赫，江湖白浪高于船。千里命车良不易，兼旬何意成流连。西郊北郭多古寺，菜根茗碗同枯禅。长吟短句屡酬酢，千钟百榼无闻焉。主人家酝号玄碧，奇方得自安期仙。饮酣棋罢各授简，鸲鹆大砚青松烟。倾玉盏，拂华笺，劝君大醉方谋篇。良俦嘉会不尽兴，异日相思年复年。
别后寄方蒙章陶苦子兼柬何不偕梁药亭吴山带黄葵村定邮诗之约二首
作者：陈恭尹
朝代：清

别时蟾兔缺，不觉渐成圆。旅梦犹高馆，生涯在钓船。风轻中酒后，夜永一阳前。为有邮诗约，寒灯颇废眠。曲江千载下，作者未全湮。笔墨无生气，光芒愧昔人。谁能师日月，何以喻清新。大海波澜在，骊珠自不贫。
别后寄方蒙章陶苦子兼柬何不偕梁药亭吴山带黄葵村定邮诗之约二首·其一
作者：陈恭尹
朝代：清
体裁：五言律诗

别时蟾兔缺，不觉渐成圆。旅梦犹高馆，生涯在钓船。风轻中酒后，夜永一阳前。为有邮诗约，寒灯颇废眠。
别后寄方蒙章陶苦子兼柬何不偕梁药亭吴山带黄葵村定邮诗之约二首·其二
作者：陈恭尹
朝代：清
体裁：五言律诗

曲江千载下，作者未全湮。笔墨无生气，光芒愧昔人。谁能师日月，何以喻清新。大海波澜在，骊珠自不贫。
别朱竹垞三十六年矣癸酉二月复会于广州三日别去送之以诗
作者：陈恭尹
朝代：清
体裁：七言绝句

三日江边驻客船，菩提坛下又离筵。如何三十六年别，一日分为十二年。
别杨无见因柬冈州同人
作者：陈恭尹
朝代：清
体裁：五言律诗

结束远行迈，未行先送君。秋江下白露，今夜向黄云。此别渺难定，临岐何易分。还将努力意，传语故人闻。
别罗雄州水裕
作者：陈恭尹
朝代：清
体裁：七言律诗

梅花岭上一麾偏，南北清风二十年。执法如山人可近，守身如玉道能坚。摊书未歇挑灯夜，读礼曾无闭户钱。寂寞茅斋期再遇，暂时相送上江船。
别翁约似广文
作者：陈恭尹
朝代：清
体裁：七言律诗

皋比一坐鬓苍苍，俸入虽微喜近乡。高峡云山初假馆，三城风雨旧同堂。康成善饮仪弥谨，阮籍能吟醒亦狂。还拟花时共沉醉，清溪聊且放归航。
制府石公见招以在乡不及赴越日谒谢
作者：陈恭尹
朝代：清
体裁：五言排律

世有勋劳重，公为社稷臣。凤书来紫阙，龙节到朱垠。地极三江永，恩移六诏春。貔貅增气色，魑魅避威神。海以无波贡，川馀未效珍。养心唯寡欲，至德在安民。持重山为令，澄清古作伦。棠阴皆陕召，苗雨即周郇。两浙称慈父，中州现佛身。去思存异地，来暮幸躬亲。屡赋柔薇长，频看偃草新。星霜臣节著，岁月国风淳。一物皆沾被，微生况贱贫。弓招承下及，薪采偶逾旬。光霁欣初视，刍荛亦见询。白头绮里季，三祝华封人。宽政容疏放，生涯任钓纶。只应与耆老，击壤咏深仁。
剔牙杖答
作者：陈恭尹
朝代：清
体裁：五言绝句

纤弱诚无状，唯君实使之。若能无间隙，轻薄亦奚施。
剪秋罗花
作者：陈恭尹
朝代：清
体裁：七言律诗

裁成天地道空高，品物流形亦太劳。小叠红牙开野萼，十分文彩付溪毛。仙人霞帔何烦染，织女机丝不待缫。莫谓化工无快剪，西风吹面利于刀。
励儿北上口占示之二首
作者：陈恭尹
朝代：清

吾衰良已甚，汝往慎前途。一骑过河岳，扁舟下楚吴。眼中新白雪，梦里古皇都。最是英贤会，同声自不孤。文章先世业，用舍百年身。送尔无他语，思为不朽人。旧山丛桂老，去路杏花春。倘谢经生籍，韦编正好陈。
励儿北上口占示之二首·其一
作者：陈恭尹
朝代：清
体裁：五言律诗

吾衰良已甚，汝往慎前途。一骑过河岳，扁舟下楚吴。眼中新白雪，梦里古皇都。最是英贤会，同声自不孤。
励儿北上口占示之二首·其二
作者：陈恭尹
朝代：清
体裁：五言律诗

文章先世业，用舍百年身。送尔无他语，思为不朽人。旧山丛桂老，去路杏花春。倘谢经生籍，韦编正好陈。
励儿行后连有南风漫成
作者：陈恭尹
朝代：清
体裁：七言绝句

江边别汝意怦怦，十日南风为送行。风度有楼今在否，计程应到曲江城。
半帆
作者：陈恭尹
朝代：清
体裁：五言律诗

朱栏低拂水，隔岸见林阴。十亩发菡萏，一双飞翠禽。虚舟无去住，云壑有高深。为报秦人洞，知予遁世心。
卖驴
作者：陈恭尹
朝代：清
体裁：五言律诗

归鞍太行下，南及汉川湄。远历风霜苦，难为蹇劣姿。在予常惜力，于汝亦忘疲。去落他人手，筋骸愁自兹。
南岳道中从石浪庵上至高台寺
作者：陈恭尹
朝代：清
体裁：古风

晨饭气始晴，初日在山缺。纡回出林莽，揖与老僧别。抠衣陟天路，百里上积雪。适来历崔嵬，反视若丘垤。清冷坠冰响，淅沥霜枝折。中峰方眇然，将登且当歇。
南海神祠下作前有浴日亭
作者：陈恭尹
朝代：清
体裁：五言律诗

望远孤亭尽，凭高古殿尊。碑留千岁字，神降百王言。汇水成天堑，排山作海门。登临何限意，稽首候朝暾。
南海神祠古木绵花歌
作者：陈恭尹
朝代：清
体裁：古风

祝融帝子天人杰，凡材不敢宫前列。挺生奇树号木绵，特立南州持绛节。拔地孤根自攫拿，排空直干无旋折。生气长资渤澥宽，老鳞不受冰霜裂。青春二月当艳阳，观者千人皆叹绝。繁英贯日下无阴，丽色烧天炙能热。堂堂正正势莫当，密密疏疏随所设。落瓣全铺细草青，飞须欲满游丝缬。似闻昨日铜鼓鸣，海神黼黻朝天阙。玉女三千笑口开，电光一夜枝头掣。受命扶桑捧日车，旌旗片片裁虹蜺。六龙战胜各归来，髭髯尽化玄黄血，不尔花红何太烈。君不见四照之枝不可寻，赤松渺矣火井深，为君岁岁呈丹心。
博浪谣
作者：陈恭尹
朝代：清
体裁：古风

前椎晋鄙，后椎秦始。地并大梁，不信海西驰，久饮东京水。
博罗令陶雪樵解组将归过予于五羊以罗浮新志见贻诗以送之
作者：陈恭尹
朝代：清
体裁：七言律诗

解印深辞郡县劳，却烦车骑问蓬蒿。幽人逸致行藏古，名世新编卷帙高。未老闲身依净社，方春疏柳映林皋。罗浮不让匡庐胜，归去先生又姓陶。
卧病
作者：陈恭尹
朝代：清
体裁：五言律诗

海门送人地，人去见波涛。东路离居久，西风病骨高。背墙施枕簟，当暑着绨袍。颇悟无生理，蝉声在远皋。
卧病五羊闻故人蔡艮若之子约行授室情不自已伏枕上得二律感叹遂多勿作寻常诗读也二首
作者：陈恭尹
朝代：清

汝早孤能立，艰虞亦有今。虽安为圃计，未负带经心。读易知馀庆，称诗在鼓琴。先公期望意，正不必华簪。十载亡吾友，中宵有泪痕。何曾离梦里，容易闭泉门。鹤发亲犹健，鹓雏翼渐鶱。一抔仍未卜，惭负不堪言。
卧病五羊闻故人蔡艮若之子约行授室情不自已伏枕上得二律感叹遂多勿作寻常诗读也二首·其一
作者：陈恭尹
朝代：清
体裁：五言律诗

汝早孤能立，艰虞亦有今。虽安为圃计，未负带经心。读易知馀庆，称诗在鼓琴。先公期望意，正不必华簪。
卧病五羊闻故人蔡艮若之子约行授室情不自已伏枕上得二律感叹遂多勿作寻常诗读也二首·其二
作者：陈恭尹
朝代：清
体裁：五言律诗

十载亡吾友，中宵有泪痕。何曾离梦里，容易闭泉门。鹤发亲犹健，鹓雏翼渐鶱。一抔仍未卜，惭负不堪言。
即事赠木月宗兄
作者：陈恭尹
朝代：清
体裁：七言律诗

丝丝微雨滴嵩台，僧舍逢君笑口开。家世共为多难后，源流同自有妫来。风生高论添茶碗，烛继馀欢入酒杯。未信溪山久寥寂，一阳消息在寒梅。
厓门谒三忠祠
作者：陈恭尹
朝代：清
体裁：七言律诗

山木萧萧风又吹，两厓波浪至今悲。一声望帝啼荒殿，十载愁人拜古祠。海水有门分上下，江山无地限华夷。停舟我亦艰难日，畏向苍苔读旧碑。
又
作者：陈恭尹
朝代：清
体裁：古风

昌黎曾为记蓝田，君较蓝田一倍贤。钜竹老槐俱不有，窗间松树已十年。
又叠闲字韵四首送李宫詹山公归都门
作者：陈恭尹
朝代：清

鹤禁龙楼职最闲，为谁驱马涉溪山。五云新命来双阙，黄木千秋尚此湾。日照蜃台烟霭合，风随旄节有无间。洛书河数皆时瑞，不独西王献白环。史馆清华未是闲，衮衣何幸在东山。雕鞍晚觅菩提寺，彩鹢朝移荔子湾。得御名流盈座上，著书关令候行间。皇华使命殊三晋，不向诸侯问玉环。霄汉翱翔归去闲，回头休忘岭南山。青林近夏初飞叶，碧海弥天不见湾。鸲砚眼明藏匣内，鹦禽言好入笼间。殊方草木添新状，万里经途一辙环。本为桑者乐闲闲，不用栖心别买山。中夜每寻观日处，几年曾钓落星湾。老耽浊酒风花下，细读清篇水石间。高价便堪城十五，报君难得玉双环。
又叠闲字韵四首送李宫詹山公归都门·其一
作者：陈恭尹
朝代：清
体裁：七言律诗

鹤禁龙楼职最闲，为谁驱马涉溪山。五云新命来双阙，黄木千秋尚此湾。日照蜃台烟霭合，风随旄节有无间。洛书河数皆时瑞，不独西王献白环。
又叠闲字韵四首送李宫詹山公归都门·其三
作者：陈恭尹
朝代：清
体裁：七言律诗

霄汉翱翔归去闲，回头休忘岭南山。青林近夏初飞叶，碧海弥天不见湾。鸲砚眼明藏匣内，鹦禽言好入笼间。殊方草木添新状，万里经途一辙环。
又叠闲字韵四首送李宫詹山公归都门·其二
作者：陈恭尹
朝代：清
体裁：七言律诗

史馆清华未是闲，衮衣何幸在东山。雕鞍晚觅菩提寺，彩鹢朝移荔子湾。得御名流盈座上，著书关令候行间。皇华使命殊三晋，不向诸侯问玉环。
又叠闲字韵四首送李宫詹山公归都门·其四
作者：陈恭尹
朝代：清
体裁：七言律诗

本为桑者乐闲闲，不用栖心别买山。中夜每寻观日处，几年曾钓落星湾。老耽浊酒风花下，细读清篇水石间。高价便堪城十五，报君难得玉双环。
又寿冯使君次赵秋谷夜话韵
作者：陈恭尹
朝代：清
体裁：古风

山中一夜雷，十日流未歇。况乎雨九州，膏泽周穷发。上天生英才，乃为斯民役。功业贵及时，岁序如过客。使君出相门，贤声存楚越。宁期庾亮楼，却对珠江月。天镜八张弦，尧蓂十开叶。耕锄托乐郊，祝颂非昕夕。愿扇太和风，疲疆日繁息。再纪神爵年，仍升凤皇阙。
又得五歌
作者：陈恭尹
朝代：清
体裁：七言律诗

身在簪缨志薜萝，登坛年少古谁过。彤弓棨戟清风在，曲槛疏帘暇日多。会向交南标一柱，曾从天上挽明河。青春解带尊垒外，坐对名花奏雅歌。
又柳矶图
作者：陈恭尹
朝代：清
体裁：七言绝句

万缕笼烟讶许同，一竿摇漾泖桥风。王郎濯濯如春月，更在龙鳞凤翼中。
又次前韵即事呈吴留村司马钱葭湄太常
作者：陈恭尹
朝代：清
体裁：五言排律

五岭新寒浅，三更见月孤。皇华虽在越，莼菜已思吴。高宴歌吟洽，炎方景物殊。金台宵自击，火马夜能驱。吐焰千花乱，穿杨万叶枯。巧思难尽测，妙绘莫为图。幸备梁园赋，犹然幕府趋。偃师呈傀儡，西域献都卢。清晏承边计，雍容想远谟。人同陆贾使，地异老夫娱。庾亮南楼兴，曹参相舍呼。疏狂惭授简，不恸阮生途。
又次前韵送华子千四首
作者：陈恭尹
朝代：清

适体初裁白葛衣，暑中归路客行稀。曾深冀马空群望，却共南鹏六月飞。虹报晚风横极浦，雨添新水漫前矶。长途自足倡酬乐，旅泊劳劳未觉非。西飞乌兔苦相催，少壮谁能卧草莱。五岭远烦车骑至，一年刚及荔枝回。诗多壮采从心得，笔挟烟岚入纸来。高格近知加变幻，海滨新见蜃楼台。沧江无畔接秋旻，去住寻常不问津。东下鹭涛催鹢首，北来新雁迓归人。心闲随地栖皆稳，木落诸峰梦亦真。莫恋京华游侠窟，金台焦涸未成春。炎州无事可淹留，远志知君不自休。终古盘根资利器，百年吾道任虚舟。高凰已识翱翔久，大雅谁歌泮奂游。风雨后期何所定，一杯相别话从头。
又次前韵送华子千四首·其一
作者：陈恭尹
朝代：清
体裁：七言律诗

适体初裁白葛衣，暑中归路客行稀。曾深冀马空群望，却共南鹏六月飞。虹报晚风横极浦，雨添新水漫前矶。长途自足倡酬乐，旅泊劳劳未觉非。
又次前韵送华子千四首·其三
作者：陈恭尹
朝代：清
体裁：七言律诗

沧江无畔接秋旻，去住寻常不问津。东下鹭涛催鹢首，北来新雁迓归人。心闲随地栖皆稳，木落诸峰梦亦真。莫恋京华游侠窟，金台焦涸未成春。
又次前韵送华子千四首·其二
作者：陈恭尹
朝代：清
体裁：七言律诗

西飞乌兔苦相催，少壮谁能卧草莱。五岭远烦车骑至，一年刚及荔枝回。诗多壮采从心得，笔挟烟岚入纸来。高格近知加变幻，海滨新见蜃楼台。
又次前韵送华子千四首·其四
作者：陈恭尹
朝代：清
体裁：七言律诗

炎州无事可淹留，远志知君不自休。终古盘根资利器，百年吾道任虚舟。高凰已识翱翔久，大雅谁歌泮奂游。风雨后期何所定，一杯相别话从头。
又送王立安二首
作者：陈恭尹
朝代：清

别子三江日，木绵今又开。一年燕与粤，万里去还来。识老增新感，诗工胜昔裁。严君方北发，先待郁孤台。金陵虽暂住，不比在他乡。北望京华近，西流蜀水长。佳儿娱旦暮，诸弟共文章。港下多商舶，来书寄数行。
又送王立安二首·其一
作者：陈恭尹
朝代：清
体裁：五言律诗

别子三江日，木绵今又开。一年燕与粤，万里去还来。识老增新感，诗工胜昔裁。严君方北发，先待郁孤台。
又送王立安二首·其二
作者：陈恭尹
朝代：清
体裁：五言律诗

金陵虽暂住，不比在他乡。北望京华近，西流蜀水长。佳儿娱旦暮，诸弟共文章。港下多商舶，来书寄数行。
双涌文阁落成赋寄黄咸淑郑澹斐诸子
作者：陈恭尹
朝代：清
体裁：七言律诗

杰阁初开彩翠重，双溪新水跃鱼龙。牂牁远至三千里，云谷高连七十峰。尽敛烟霞归牖户，更罗星宿入心胸。知君本自饶堂构，且绘麒麟第一重。
发舟中湘将登南岳
作者：陈恭尹
朝代：清
体裁：古风

芳草绿未已，孤舟发南湘。还当上巳日，远适衡山阳。石积水光碎，竹多风响长。客途春有酒，波荡感浮觞。
发舟寄湛用喈钟裴仙湛天石
作者：陈恭尹
朝代：清
体裁：七言律诗

扶胥古渡水凄凄，雨后移舟望转迷。数口寄居秋草外，一身为客楚云西。家无兄弟依良友，地夹河山畏鼓鼙。知己片言应不负，乱离妻子藉提携。
发闽中向匡庐寄蔡艮若
作者：陈恭尹
朝代：清
体裁：五言律诗

劳生同逆旅，何处是他乡。渐听人声改，才知客路长。买舟彭蠡月，回首洛桥霜。指却飞花笑，闲身尔亦忙。
口占送向恬庵
作者：陈恭尹
朝代：清
体裁：七言绝句

归舟暂泊五羊城，一揖相辞万里行。竟夜吟诗不成句，新鸿飞过两三声。
口占送家木月
作者：陈恭尹
朝代：清
体裁：五言律诗

久客将归日，新秋暂泊船。别离良不易，须鬓各苍然。乡酒鲈登市，边风雁在天。家庭多乐事，莫忘尺书传。
口占送徐紫凝三首
作者：陈恭尹
朝代：清

挂帆江上试新凉，纤月依微带夕阳。想见孤山风落木，梦魂无夜不家乡。每逢岐路一沾巾，五岭东西几度春。游子本为归养计，故山无复倚闾人。怀吴正忆浮瓜侯，访戴还须棹雪舟。君见二君烦致语，白头难复到杭州。
口占送徐紫凝三首·其一
作者：陈恭尹
朝代：清
体裁：七言绝句

挂帆江上试新凉，纤月依微带夕阳。想见孤山风落木，梦魂无夜不家乡。
口占送徐紫凝三首·其三
作者：陈恭尹
朝代：清
体裁：七言绝句

怀吴正忆浮瓜侯，访戴还须棹雪舟。君见二君烦致语，白头难复到杭州。
口占送徐紫凝三首·其二
作者：陈恭尹
朝代：清
体裁：七言绝句

每逢岐路一沾巾，五岭东西几度春。游子本为归养计，故山无复倚闾人。
口占送高孔霖二首
作者：陈恭尹
朝代：清

几回客舍共衔卮，便是天涯作别时。明月渐生沧海上，西风何处寄相思。三十年前走乱军，中都城下望龙文。如何尺土兴王地，今日肝肠独见君。
口占送高孔霖二首·其一
作者：陈恭尹
朝代：清
体裁：七言绝句

几回客舍共衔卮，便是天涯作别时。明月渐生沧海上，西风何处寄相思。
口占送高孔霖二首·其二
作者：陈恭尹
朝代：清
体裁：七言绝句

三十年前走乱军，中都城下望龙文。如何尺土兴王地，今日肝肠独见君。
古意
作者：陈恭尹
朝代：清
体裁：古风

去家三十年，昨夜梦归里。不见旧家门，但见同乡子。虽非久言笑，亦胜长羁旅。谁云梦可续，愿奉千金市。
古有乘车戴笠之谣其相逢必有歌盖逸之也戴笠者歌曰
作者：陈恭尹
朝代：清
体裁：古风

南园道，萧兰不同芳，共是三春草。
叶世颖蔡艮若同登金紫峰作
作者：陈恭尹
朝代：清
体裁：五言律诗

空林采药倦，寂寞憩禅扉。买得山村酒，遥从风雨归。云生层嶂合，春尽落花希。向晚平畴上，闲闲一鹤飞。
叶世颖重之中湘茅屋别后有寄
作者：陈恭尹
朝代：清
体裁：五言律诗

楚国木叶下，故人行有霜。离忧在湘水，古色满衡阳。几日歇兰棹，此时开草堂。山川教儿子，指点洞庭傍。
同何不偕梁器圃魏和公梁药亭陶苦子宿灵洲山寺柬王说作王大雁
作者：陈恭尹
朝代：清
体裁：七言律诗

灵洲秋色净无烟，水匝山隅浪匝天。落日客寻江上寺，出林僧放月中船。渔依别港灯侵阁，鹤宿高巢影在泉。欲与故人同梦到，夜来吟咏不曾眠。
同宁都魏和公昆山徐原一同里王震生高望公湛用喈程周量何不偕梁器圃陶苦子集药亭六莹堂得真字
作者：陈恭尹
朝代：清
体裁：七言律诗

竹窗藤几迥无尘，一会西园尽俊人。济上魏舒为旧好，邺中徐干是嘉宾。霜催细菊浮香早，风落高梧透月新。随兴摊书还席地，野情疏放本来真。
同方蒙章酌秋月下怀梁药亭
作者：陈恭尹
朝代：清
体裁：七言律诗

空阶布席共良宵，村浦千家带晚潮。秋色苍凉风在树，水光摇漾月当桥。虫经晏岁吟偏苦，酒得高谈力尽消。江海论心几人在，碧天相望雁行遥。
同朱竹垞梁药亭屈翁山过诃林南公房观唐僧贯休画罗汉歌
作者：陈恭尹
朝代：清
体裁：古风

二月八日天晴晻，故人特地停舟舰。相约菩提树下行，吁嗟霜雪枝条斩。千秋古迹罕复存，石幢宝历犹唐錾。南公为我开一轴，先朝赐物珍如琰。对之不觉形神敛，胡僧端坐当轩槛。低首写经不见颔，目睛注视光犹焰。鼻尖下垂唇欲掩，大笔如椽指端揽。贝叶行间才数点，砚旁堆叶散不捡。童子侍侧出半脸，倚柱静观如未厌。老猿休心寂百感，阶前假寐坐不敢。拥彗而立毛髧髧，长衣被体色黤黯。足爪着地纤如剡，绢素云生朝惨澹。款识年深失姓名，葆藏幸且无尘玷。图形正面古所难，况兼蹙缩加饶减。相传画手是贯休，不是高流无此胆。君不见羲皇一画直至今，文章日日趋奇险。
同林沂泽家贞其引眉诸子偶泊万竹洲即事
作者：陈恭尹
朝代：清
体裁：五言律诗

白首希闲日，青尊共此航。一洲风绕竹，三宿月联床。剡棹非乘兴，仙舟异众望。无端成去住，人世亦何常。
同梁器圃宿罗澹峰石湖
作者：陈恭尹
朝代：清
体裁：七言律诗

一湖烟景在登楼，足耐闲人十日留。隔岸山光横枕上，远天帆影落墙头。溪多暗响常惊雨，竹有寒声不待秋。况是溪翁共疏放，玉尊开酒夜传筹。
同梁药亭屈翁山淩天杓林叔吾泛舟东湖承高西厓邑侯垂访谈宴逮夜赴湖主人尹澜柱铨部之招即事赋赠
作者：陈恭尹
朝代：清
体裁：古风

我爱清秋好，因为湖上行。拂衣昨夜度江水，青山画舫遥相迎。垂杨飞丝映朱阁，古松擢干排苍冥。湖上多故人，邀我湖中亭。大铙忼慨间淮鼓，高管断续和秦筝。妖童罗列十四五，曲曲尽作边头声。长谈短歌共披写，座中客尽风流者。只愁天上落金乌，宁识湖边有车马。高侯达者好著书，日开经史自公馀。洛下不唯容阮籍，临邛直欲朝相如。昨日相过惭未报，今朝复枉湖中道。在贵真看能下人，微才岂敢论高蹈。生平落魄偶言诗，空谷寒猿只自悲。何因得入君侯耳，逢人往往言相思。相思相见日之夕，湖日湖云相映色。洲渚纡回势若环，波光琐细纹如织。中流四顾忽茫然，四百罗浮出半天。君不见晋时葛稚川，作令乃以丹砂传。又不见秦世安期子，说项不成成列仙。人生出处皆陈迹，百年且自行胸臆。主人有酒须尽欢，回船勿使风涛黑。
同潘子登卢俊斯佘兼五小饮梁巨川山馆分得十一真
作者：陈恭尹
朝代：清
体裁：七言律诗

树影横阶不染尘，墙头山色况嶙峋。半年好月唯今夕，四座清风尽雅人。杯有浅深从所好，语无伦次任吾真。短衣出送溪桥夜，明日相寻在钓纶。
同潘子登梁巨川卢俊斯集向恬庵咏夹竹桃花
作者：陈恭尹
朝代：清
体裁：七言律诗

醉里看花倍觉妍，临风一树独嫣然。瑶池嶰谷来何处，翠袖红妆色可怜。灼灼最宜之子室，猗猗如咏卫侯篇。秦人洞口原非远，莫误渔竿上钓船。
同王孝扬将军集吴大司马三水舟中次韵
作者：陈恭尹
朝代：清
体裁：五言律诗

星座临双峡，霜威肃九秋。有人乘野舫，昨夜度江流。天静山如画，风高白可浮。庾公清兴在，不用赋登楼。
同王础兄自端州还晚成堂何孟门已先至夜坐有诗次韵二首
作者：陈恭尹
朝代：清

良朋良晤不胜情，细数扁舟出峡程。正是秋宵逢二八，月轮西没日东明。点点清霜变黑头，年年髀肉笑荆州。谁能清夜还忧世，共卧元龙百尺楼。
同王础兄自端州还晚成堂何孟门已先至夜坐有诗次韵二首·其一
作者：陈恭尹
朝代：清
体裁：七言绝句

良朋良晤不胜情，细数扁舟出峡程。正是秋宵逢二八，月轮西没日东明。
同王础兄自端州还晚成堂何孟门已先至夜坐有诗次韵二首·其二
作者：陈恭尹
朝代：清
体裁：七言绝句

点点清霜变黑头，年年髀肉笑荆州。谁能清夜还忧世，共卧元龙百尺楼。
同王紫诠使君自广溯惠即事四首时积雨百馀日江潦骤涨数丈坏官私庐舍不可计使君奉令发赈四首
作者：陈恭尹
朝代：清

积潦沈山足，舟行此最难。牵江无旧路，崩石有新滩。高并泉源涌，平欺渤澥宽。中流多器物，不忍问人看。已息经旬雨，犹逢饮涧霓。水痕高在树，山色近看泥。乳燕归无屋，行鱼戏满畦。农家栖未定，不暇事耕犁。闹处千樯集，平时百货来。只知江欲近，焉念雨为灾。欹舍墙相枕，残村瓦作堆。无人思曲突，更欲焰馀灰。丰歉谁无分，风雷太不情。聊随发粟使，偶作泛舟行。江雨珠争跃，山寒玉并鸣。一途新物色，吟咏不成声。
同王紫诠使君自广溯惠即事四首时积雨百馀日江潦骤涨数丈坏官私庐舍不可计使君奉令发赈四首·其一
作者：陈恭尹
朝代：清
体裁：五言律诗

积潦沈山足，舟行此最难。牵江无旧路，崩石有新滩。高并泉源涌，平欺渤澥宽。中流多器物，不忍问人看。
同王紫诠使君自广溯惠即事四首时积雨百馀日江潦骤涨数丈坏官私庐舍不可计使君奉令发赈四首·其三
作者：陈恭尹
朝代：清
体裁：五言律诗

闹处千樯集，平时百货来。只知江欲近，焉念雨为灾。欹舍墙相枕，残村瓦作堆。无人思曲突，更欲焰馀灰。
同王紫诠使君自广溯惠即事四首时积雨百馀日江潦骤涨数丈坏官私庐舍不可计使君奉令发赈四首·其二
作者：陈恭尹
朝代：清
体裁：五言律诗

已息经旬雨，犹逢饮涧霓。水痕高在树，山色近看泥。乳燕归无屋，行鱼戏满畦。农家栖未定，不暇事耕犁。
同王紫诠使君自广溯惠即事四首时积雨百馀日江潦骤涨数丈坏官私庐舍不可计使君奉令发赈四首·其四
作者：陈恭尹
朝代：清
体裁：五言律诗

丰歉谁无分，风雷太不情。聊随发粟使，偶作泛舟行。江雨珠争跃，山寒玉并鸣。一途新物色，吟咏不成声。
同王阮亭宫詹黄忍庵太史高谡苑廷评张超然屈翁山两处士五羊访古作三首 其一 菩提树
作者：陈恭尹
朝代：清
体裁：古风

访古肃宾朋，淩晨命车驾。嘉树有清阴，风幡古兰若。擢干耸苍穹，垂枝笼碧瓦。坛壝石已朽，盘根自相把。外质何连卷，中空若刳剐。一体含菀枯，四气无冬夏。落叶为轻纱，虚明复堪写。宗风未西来，神物乃跃冶。托身炎海南，所贵在知寡。谁为满百人，羡尔千年者。
同王阮亭宫詹黄忍庵太史高谡苑廷评张超然屈翁山两处士五羊访古作三首 其三 海珠石
作者：陈恭尹
朝代：清
体裁：古风

泛广倦邅回，陵高苦奔峭。江中得孤屿，足以雄登眺。西睇苍梧云，东望罗浮峤。遥天落峰影，远水明残照。五羊古都会，往事堪凭吊。中原时逐鹿，一隅常虎啸。丸泥横浦关，左纛炎州徼。赵刘及何冼，异曲元同调。各自一时豪，宁贻千载诮。兹丘隔城市，兴亡非所召。如何游衍地，繁盛乖年少。遗碑卧苔藓，壁垒环颓庙。东风吹古台，归潮鸣石窍。觞咏对同人，临流成一笑。骊颔君所探，鱼竿吾欲钓。
同王阮亭宫詹黄忍庵太史高谡苑廷评张超然屈翁山两处士五羊访古作三首 其二 五仙观
作者：陈恭尹
朝代：清
体裁：古风

高阁闻午钟，石门倏已启。抠衣蹑层磴，遥与仙人礼。俯沼濯幽泉，开轩酌琼醴。轻风自东来，管弦发朱邸。未觉所历高，城郭忽在底。群公济时硕，衔命来丹陛。嘉会匪前期，东西各旌棨。奇踪辨羊石，妙墨逢苏米。不谓荒烟馀，名流今济济。文章系气运，颓波藉中砥。酒阑问新题，赋诗效何体。
同王阮亭宫詹黄忍庵太史高谡苑廷评张超然屈翁山两处士五羊访古作三首·菩提树
作者：陈恭尹
朝代：清

访古肃宾朋，淩晨命车驾。嘉树有清阴，风幡古兰若。擢干耸苍穹，垂枝笼碧瓦。坛壝石已朽，盘根自相把。外质何连卷，中空若刳剐。一体含菀枯，四气无冬夏。落叶为轻纱，虚明复堪写。宗风未西来，神物乃跃冶。托身炎海南，所贵在知寡。谁为满百人，羡尔千年者。高阁闻午钟，石门倏已启。抠衣蹑层磴，遥与仙人礼。俯沼濯幽泉，开轩酌琼醴。轻风自东来，管弦发朱邸。未觉所历高，城郭忽在底。群公济时硕，衔命来丹陛。嘉会匪前期，东西各旌棨。奇踪辨羊石，妙墨逢苏米。不谓荒烟馀，名流今济济。文章系气运，颓波藉中砥。酒阑问新题，赋诗效何体。泛广倦邅回，陵高苦奔峭。江中得孤屿，足以雄登眺。西睇苍梧云，东望罗浮峤。遥天落峰影，远水明残照。五羊古都会，往事堪凭吊。中原时逐鹿，一隅常虎啸。丸泥横浦关，左纛炎州徼。赵刘及何冼，异曲元同调。各自一时豪，宁贻千载诮。兹丘隔城市，兴亡非所召。如何游衍地，繁盛乖年少。遗碑卧苔藓，壁垒环颓庙。东风吹古台，归潮鸣石窍。觞咏对同人，临流成一笑。骊颔君所探，鱼竿吾欲钓。
同禹洲大斌游七星岩作
作者：陈恭尹
朝代：清
体裁：七言律诗

沥湖西北石桥隈，七十年中几度来。隔水似迷蓬岛路，际天惟见墨云堆。神驱海岳星辰落，穴走蛟龙洞府开。今昔登临人屡换，与君终日暂徘徊。
同诸子再泛甘溪
作者：陈恭尹
朝代：清
体裁：七言律诗

停舟昨日荫枫林，不道江天便有阴。落木寒皋前路在，断桥流水此时深。逢山每作终身计，见雁重惊万里心。暂抱衾裯就渔父，月夜同听枻歌音。
同邑中诸子登钟楼小酌
作者：陈恭尹
朝代：清
体裁：七言律诗

飞楼跨路石门开，新筑城东百尺台。碧水远明朱槛外，数峰青入女墙来。霜归晚叶催华发，月上初弦落酒杯。故国旧知无限乐，夜钟鸣尽未知回。
后一夕同庞祖如方止止陶苦子庞毅子亮子罗颢甫颐甫宿亦庵
作者：陈恭尹
朝代：清
体裁：五言律诗

尚满中秋月，微开昨夜云。古墙杉影落，净地佛灯分。坐久须眉见，天空语笑闻。几时还闰八，重得对诸君。
向恬庵携酒西山是日适热发不得痛饮赋此答谢
作者：陈恭尹
朝代：清
体裁：七言律诗

谁走银鞍挈玉壶，西山亭沼对城隅。人言梁国佳公子，仆是高阳旧酒徒。鱼戏新荷筒尚卷，月疏杨柳叶全枯。时来望雨忧如渴，清句居然起病夫。
听莺次吴大司马
作者：陈恭尹
朝代：清
体裁：五言律诗

芳郊行竟日，莺语不曾无。物色春将老，离声鸟亦殊。绪风吹近远，交影入烟芜。未免萦怀抱，衰颜赖酒扶。
吴又札七十七举子诗以贺之
作者：陈恭尹
朝代：清
体裁：古风

周武九十三，诸子皆象勺。尚父八十馀，有女登椒阁。家国属当兴，瑞气因回薄。老蚌毓明珠，枯丛秀花萼。君德厚且长，琴书久无托。同人咸注望，熊梦果不错。于兹近八旬，得震才一索。揆之昔圣贤，兴符自今作。足为寿考徵，岂独生儿乐。不见群飞雏，出自千年鹤。
吴大司马泊舟三水予挈白菊遗之适王将军在坐即事联句十一韵
作者：陈恭尹
朝代：清
体裁：五言排律

良会秋将尽，维舟日尚长。江山瞻节钺，草木被文章。海国从无冻，絺衣未觉凉。残阳移岭外，新雁度洲旁。西北双流合，参差万幕张。倚窗杯在手，对菊月横床。冷艳依人淡，寒英入座香。堆盘疑积雪，拂槛欲凝霜。珍重高贤赠，苍茫逸思狂。兴馀仍秉烛，风定更闻榔。归路吟清句，怀中有夜光。
吹台
作者：陈恭尹
朝代：清
体裁：古风

风吹吹台树，树叶高下飞。嗟哉两游子，远适不念归。马蹇负橐行，鞭断持竹枝。徬徨吹台下，据地擢素髭。借问客游子，飘飖欲何之。乃云适西北，又不入帝畿。闻有燕赵士，尚义如渴饥。虽则如渴饥，昔是而今非。高冈多蒺藜，下室多伊威。黄河问清水，升斗不可希。风吹吹台树，树叶落不远。嗟尔两游子，远行莫如返。
呈冯太守
作者：陈恭尹
朝代：清
体裁：七言律诗

得依仁政已三年，曾奉高谈接绮筵。五马清风珠海上，满轮明月桂花前。今时地望谁能及，往日诗篇世共传。家有傅岩三命在，即看霖雨到中天。
呈左学使我庵
作者：陈恭尹
朝代：清
体裁：七言律诗

文风一变此南隅，十郡生徒仰大儒。海内声华推二妙，卷中词赋继三都。青天手放惊人鸟，明月全收不夜珠。谁道盛明持节日，门前修剌有潜夫。
呈驾部龚蘅圃
作者：陈恭尹
朝代：清
体裁：七言律诗

新篇宇内识高名，况复高门旧德声。北极暂离司马署，西风初下五羊城。天随使节星辰动，地控殊方海浪生。樽酒论文惭已老，且将一揖赋生平。
呈黄文宗予望二首
作者：陈恭尹
朝代：清

汉家琼霸两侯封，今日无双复见公。三度北闱司藻鉴，二年南海纪文风。蹊边桃李春争发，眼底骅骝野遂空。会向泰阶调玉烛，朽株皆在照临中。蓼莪诗废不成声，数亩山田只自耕。岂有高名齐郑朴，敢劳虚左礼侯嬴。龙门可是潜鳞到，马骨聊因市骏呈。拟待校文公事毕，更将踪迹问生平。
呈黄文宗予望二首·其一
作者：陈恭尹
朝代：清
体裁：七言律诗

汉家琼霸两侯封，今日无双复见公。三度北闱司藻鉴，二年南海纪文风。蹊边桃李春争发，眼底骅骝野遂空。会向泰阶调玉烛，朽株皆在照临中。
呈黄文宗予望二首·其二
作者：陈恭尹
朝代：清
体裁：七言律诗

蓼莪诗废不成声，数亩山田只自耕。岂有高名齐郑朴，敢劳虚左礼侯嬴。龙门可是潜鳞到，马骨聊因市骏呈。拟待校文公事毕，更将踪迹问生平。
和王士正诗
作者：陈恭尹
朝代：清
体裁：五言律诗

耆旧海南偏，相思二十年。来攀贝多树，别负荔枝天。江晚饶芳草，山村有杜鹃。别离无限思，都付疍人船。
咏蝴蝶花作
作者：陈恭尹
朝代：清
体裁：七言律诗

名花迥与众芳殊，刀剪成丝绿似蒲。朱点斑斓沾弱翅，露□浓艳上轻须。难得乌足为胥叶，莫写开元插鬓图。葛令井边多伴侣，每来枝上误相呼。
响泉廊
作者：陈恭尹
朝代：清
体裁：五言律诗

海潮争出入，不激亦长鸣。小榻坐终夜，空山闻瀑声。听从天籁远，谱作玉琴清。不是成连子，安知移我情。
哭外舅湛公
作者：陈恭尹
朝代：清
体裁：五言排律

硕德堪千载，高名重一时。黄槐随凤诏，彩笔对彤墀。下座人皆仰，微言世所思。游轻驷马贵，归尽彩衣嬉。问讼中途反，评才满月移。不安林下席，将饱路傍饥。当食推盘粟，妨民拔露葵。郭生难得友，钟子信堪师。以德应能寿，论年不及衰。坏梁歌已矣，朝菌忽先之。罢市乡人哭，怜芳楚老悲。酸风朝飒沓，寒雨夏凄其。吊客来飞鹤，闲窗怨子规。自嗟逢世难，饮恨向天涯。望海情何极，寻乡梦每疑。烟尘销未得，书札到何迟。昔者趋庭训，因之拜羽仪。稍能酬客语，才解诵亲诗。不以东床傲，殊深户牖知。国忧期共奋，家难忽相随。庑下依皋伯，舟中学范蠡。提携无异父，期许欲过儿。离别奄逾岁，风流渺莫追。长歌泪如霰，何待岘山碑。
哭庞甥东侣孝廉二首
作者：陈恭尹
朝代：清

把书不禁泪盈盈，年与而翁本弟兄。一自玉楼天有召，喜看秋榜汝成名。祝鸠命氏初贻□，鸿雁联飞日迈征。及识君家今五世，可堪垂暮哭吾甥。见汝成童外祖前，今看行状倍潸然。传书止有中郎女，作赋才过贾谊年。貂敝长安频是客，凫飞叶县未成仙。白头老母伤何极，奉养犹资汝弟贤。
哭庞甥东侣孝廉二首·其一
作者：陈恭尹
朝代：清
体裁：七言律诗

把书不禁泪盈盈，年与而翁本弟兄。一自玉楼天有召，喜看秋榜汝成名。祝鸠命氏初贻□，鸿雁联飞日迈征。及识君家今五世，可堪垂暮哭吾甥。
哭庞甥东侣孝廉二首·其二
作者：陈恭尹
朝代：清
体裁：七言律诗

见汝成童外祖前，今看行状倍潸然。传书止有中郎女，作赋才过贾谊年。貂敝长安频是客，凫飞叶县未成仙。白头老母伤何极，奉养犹资汝弟贤。
哭王础尘十首
作者：陈恭尹
朝代：清

素车相送粤江边，生死论交二十年。牛斗之间光尚在，如何埋得向黄泉。武昌江上覆舟时，天道悠悠莫可知。总是人间不成事，廿年重活更何为。金台建业两纷纷，麦秀成歌昔所闻。欲望龙髯无处所，东西南北且为云。献策曾承相国知，三加亲为结冠緌。痛来礼数从兹绝，不独西台恸哭时。长将行迹寄天涯，三十鳏居不自嗟。客有问君君大笑，丈夫无国更何家。高行唯与古为徒，戆直常师汲大夫。身后有人思苦口，当时来毁更来谀。天才敏妙不烦思，斗酒青莲信有之。犹记小斋新柳发，三更和尽百篇诗。十行一目古谁如，强记宁惟七箧书。一盏青灯人白发，病中犹不负居诸。眉须如画发高吟，至理清言尽德音。忆雪楼前风雨后，广陵一曲绝于今。才了先人土一抔，便思终老向炎洲。骨肉即今还父母，衣冠长此葬罗浮。
哭王础尘十首·其一
作者：陈恭尹
朝代：清
体裁：七言绝句

素车相送粤江边，生死论交二十年。牛斗之间光尚在，如何埋得向黄泉。
哭王础尘十首·其七
作者：陈恭尹
朝代：清
体裁：七言绝句

天才敏妙不烦思，斗酒青莲信有之。犹记小斋新柳发，三更和尽百篇诗。
哭王础尘十首·其三
作者：陈恭尹
朝代：清
体裁：七言绝句

金台建业两纷纷，麦秀成歌昔所闻。欲望龙髯无处所，东西南北且为云。
哭王础尘十首·其九
作者：陈恭尹
朝代：清
体裁：七言绝句

眉须如画发高吟，至理清言尽德音。忆雪楼前风雨后，广陵一曲绝于今。
哭王础尘十首·其二
作者：陈恭尹
朝代：清
体裁：七言绝句

武昌江上覆舟时，天道悠悠莫可知。总是人间不成事，廿年重活更何为。
哭王础尘十首·其五
作者：陈恭尹
朝代：清
体裁：七言绝句

长将行迹寄天涯，三十鳏居不自嗟。客有问君君大笑，丈夫无国更何家。
哭王础尘十首·其八
作者：陈恭尹
朝代：清
体裁：七言绝句

十行一目古谁如，强记宁惟七箧书。一盏青灯人白发，病中犹不负居诸。
哭王础尘十首·其六
作者：陈恭尹
朝代：清
体裁：七言绝句

高行唯与古为徒，戆直常师汲大夫。身后有人思苦口，当时来毁更来谀。
哭王础尘十首·其十
作者：陈恭尹
朝代：清
体裁：七言绝句

才了先人土一抔，便思终老向炎洲。骨肉即今还父母，衣冠长此葬罗浮。
哭王础尘十首·其四
作者：陈恭尹
朝代：清
体裁：七言绝句

献策曾承相国知，三加亲为结冠緌。痛来礼数从兹绝，不独西台恸哭时。
哲思轩
作者：陈恭尹
朝代：清
体裁：七言绝句

哲人邈矣复何思，道德文章总我师。夜寐夙兴勤所事，保身唯咏仲山诗。
喜廖南炜自都门挈家归里二首
作者：陈恭尹
朝代：清

粤台风景尚依希，且向湖边掩竹扉。朔雪渐寒鸿合返，海波曾起鹤先飞。老妻相伴为游侣，孙子成行着彩衣。四十年来兵燹地，白头如此几人归。犹及承平记土风，先朝人物足称雄。可能地气来从北，欲挽狂澜尽向东。负郭席门贫孺子，襄阳耆旧老庞公。交情两世还谁在，长忆吾翁与若翁。
喜廖南炜自都门挈家归里二首·其一
作者：陈恭尹
朝代：清
体裁：七言律诗

粤台风景尚依希，且向湖边掩竹扉。朔雪渐寒鸿合返，海波曾起鹤先飞。老妻相伴为游侣，孙子成行着彩衣。四十年来兵燹地，白头如此几人归。
喜廖南炜自都门挈家归里二首·其二
作者：陈恭尹
朝代：清
体裁：七言律诗

犹及承平记土风，先朝人物足称雄。可能地气来从北，欲挽狂澜尽向东。负郭席门贫孺子，襄阳耆旧老庞公。交情两世还谁在，长忆吾翁与若翁。
喜王东村归
作者：陈恭尹
朝代：清
体裁：七言律诗

疏星三五未成行，鱼子花开客到乡。小妇罢啼牛女夜，大家争解駏驉囊。阶苔摊席闲眠破，邻果攀枝遍索尝。走觅城西苦吟伴，旧须添出几茎霜。
喜陶苦子还自鹿步
作者：陈恭尹
朝代：清
体裁：五言律诗

无言终夕坐，一雨散微凉。自有碧天月，随君归草堂。荒池馀溜上，高柳小星藏。世难兼多事，为欢苦不常。
嘉鱼二首
作者：陈恭尹
朝代：清

嘉鱼潜石穴，终岁气常寒。本欲承珠露，宁知上玉盘。有无通雅咏，咫尺隔风湍。未必名为累，隆冬泽易乾。嘉鱼吾旧识，高价市人争。似鲫身微削，如鲮鬣乍生。细肪凝石乳，兼味著霜橙。未入宵来馔，吟诗久不成。
嘉鱼二首·其一
作者：陈恭尹
朝代：清
体裁：五言律诗

嘉鱼潜石穴，终岁气常寒。本欲承珠露，宁知上玉盘。有无通雅咏，咫尺隔风湍。未必名为累，隆冬泽易乾。
嘉鱼二首·其二
作者：陈恭尹
朝代：清
体裁：五言律诗

嘉鱼吾旧识，高价市人争。似鲫身微削，如鲮鬣乍生。细肪凝石乳，兼味著霜橙。未入宵来馔，吟诗久不成。
嘲剔牙杖
作者：陈恭尹
朝代：清
体裁：五言绝句

甘苦全无与，平生薄自居。齿牙虽得利，骨肉渐应疏。
四时白纻歌五首 其一 春白纻
作者：陈恭尹
朝代：清
体裁：乐府曲辞

新林生叶花交飞，珠帘初日流素晖。洞房夜烛光力微，起舞君前歌露晞。宛如游龙翩如鸿，骨柔态变不可终，高举长袖云回风。凤文双履金缕衣，长跪为君擎玉卮，芳年逝者已若斯。
四时白纻歌五首 其三 秋白纻
作者：陈恭尹
朝代：清
体裁：乐府曲辞

素衣轻举襳袿红，朱唇不动音微通。如骄似怨不自容，翩若芙蕖秋被风。轻弦细语传纤手，寄心赠君君不有。白云东下雁南飞，令颜一去不复归。
四时白纻歌五首 其二 夏白纻
作者：陈恭尹
朝代：清
体裁：乐府曲辞

草萤本质昔已枯，化身今比明月珠。飞君华堂缀交疏，何况贱妾不肖躯。能歌巧笑工步趋，长眉的皪承清矑。不敢自许众道殊，幸离下土升阶除。云房别馆如天居，奉君颜色今夕初。秣君驷马豆以刍，醉君吏士人石醹。愿因微风达区区，昼长夜促乐斯须。
四时白纻歌五首 其五 夜白纻
作者：陈恭尹
朝代：清
体裁：乐府曲辞

天阶璧月霜始凝，玉绳西倚银汉横。杯疲客醉不自胜，佳人含笑烛下兴。垂辉振彩四座惊，轩轩忽若朝霞升。人生快意不在他，高贤嘉会酒且多。秦箫激越齐瑟和，日月逝矣如流波。永夜如年君弗歌，百年如夜将奈何。
四时白纻歌五首 其四 冬白纻
作者：陈恭尹
朝代：清
体裁：乐府曲辞

氍毹匝地朱复殷，鸣环顾步何姗姗。文犀约臂辟重寒，含声未吐气若兰，左顾右盼生光澜。堂上清歌林外啭，积雪遥光凝玉面。双心一意俱回旋，百媚邀君流一眄，千秋万岁非所羡。
四时白纻歌五首·春白纻
作者：陈恭尹
朝代：清

新林生叶花交飞，珠帘初日流素晖。洞房夜烛光力微，起舞君前歌露晞。宛如游龙翩如鸿，骨柔态变不可终，高举长袖云回风。凤文双履金缕衣，长跪为君擎玉卮，芳年逝者已若斯。草萤本质昔已枯，化身今比明月珠。飞君华堂缀交疏，何况贱妾不肖躯。能歌巧笑工步趋，长眉的皪承清矑。不敢自许众道殊，幸离下土升阶除。云房别馆如天居，奉君颜色今夕初。秣君驷马豆以刍，醉君吏士人石醹。愿因微风达区区，昼长夜促乐斯须。素衣轻举襳袿红，朱唇不动音微通。如骄似怨不自容，翩若芙蕖秋被风。轻弦细语传纤手，寄心赠君君不有。白云东下雁南飞，令颜一去不复归。氍毹匝地朱复殷，鸣环顾步何姗姗。文犀约臂辟重寒，含声未吐气若兰，左顾右盼生光澜。堂上清歌林外啭，积雪遥光凝玉面。双心一意俱回旋，百媚邀君流一眄，千秋万岁非所羡。天阶璧月霜始凝，玉绳西倚银汉横。杯疲客醉不自胜，佳人含笑烛下兴。垂辉振彩四座惊，轩轩忽若朝霞升。人生快意不在他，高贤嘉会酒且多。秦箫激越齐瑟和，日月逝矣如流波。永夜如年君弗歌，百年如夜将奈何。
四月十日潘亚目招同王础臣汪寓昭查德尹徐序仔梁药亭林叔吾王紫巘集视苍楼送春分得八庚
作者：陈恭尹
朝代：清
体裁：七言律诗

郭中登阁万峰呈，笑指江帆历越城。远道未知芳草歇，高窗先见夏云生。衰年作别唯须酒，空谷相求岂待莺。尚有此宵春不尽，归途无惜月同行。
园居杂诗三首
作者：陈恭尹
朝代：清

有月鸣莺早，无风乳燕高。倚檐花刺帽，循竹露沾袍。散诞从吾得，驱驰与世劳。晓凉开卷罢，耕凿语儿曹。野色浮千树，池光鉴一峰。高标人外秀，新绿雨边浓。此地颇安堵，他乡时举烽。楼头数杯酒，伫立到昏钟。乾鹊来何处，高巢占一桠。可能知喜气，空自恋贫家。就食雏争母，教飞翼碍花。老夫图稳卧，未许报窗纱。
园居杂诗三首·其一
作者：陈恭尹
朝代：清
体裁：五言律诗

有月鸣莺早，无风乳燕高。倚檐花刺帽，循竹露沾袍。散诞从吾得，驱驰与世劳。晓凉开卷罢，耕凿语儿曹。
园居杂诗三首·其三
作者：陈恭尹
朝代：清
体裁：五言律诗

乾鹊来何处，高巢占一桠。可能知喜气，空自恋贫家。就食雏争母，教飞翼碍花。老夫图稳卧，未许报窗纱。
园居杂诗三首·其二
作者：陈恭尹
朝代：清
体裁：五言律诗

野色浮千树，池光鉴一峰。高标人外秀，新绿雨边浓。此地颇安堵，他乡时举烽。楼头数杯酒，伫立到昏钟。
围猎图为王云庵题二首
作者：陈恭尹
朝代：清

万辔群飞走玉骢，数枝鸣镝响雕弓。高堂益壮三军气，四壁如吹大野风。平沙围猎合还开，踪指何常不用才。自是将军亲阅历，谁人绘得阵图来。
围猎图为王云庵题二首·其一
作者：陈恭尹
朝代：清
体裁：七言绝句

万辔群飞走玉骢，数枝鸣镝响雕弓。高堂益壮三军气，四壁如吹大野风。
围猎图为王云庵题二首·其二
作者：陈恭尹
朝代：清
体裁：七言绝句

平沙围猎合还开，踪指何常不用才。自是将军亲阅历，谁人绘得阵图来。
增城村居即事五首
作者：陈恭尹
朝代：清

渚西佳丽旧层层，彩薄朱栏画未能。却好夜来徵檄过，黄茅初见一家灯。青枫成血立河旁，新筑河桥百尺长。犹是君侯留爱地，县人不肯种甘棠。丝丝寒雨湿飞尘，草绿平田不是春。伏犊山中虽有虎，农夫争避带刀人。死生由吏不由天，鸩毒随身始出门。即怪比邻新病者，七星坛上更招魂。才生文字即风波，鬼哭虽然吏亦歌。三尺龙泉方寸印，不知谁较杀人多。
增城村居即事五首·其一
作者：陈恭尹
朝代：清
体裁：七言绝句

渚西佳丽旧层层，彩薄朱栏画未能。却好夜来徵檄过，黄茅初见一家灯。
增城村居即事五首·其三
作者：陈恭尹
朝代：清
体裁：七言绝句

丝丝寒雨湿飞尘，草绿平田不是春。伏犊山中虽有虎，农夫争避带刀人。
增城村居即事五首·其二
作者：陈恭尹
朝代：清
体裁：七言绝句

青枫成血立河旁，新筑河桥百尺长。犹是君侯留爱地，县人不肯种甘棠。
增城村居即事五首·其五
作者：陈恭尹
朝代：清
体裁：七言绝句

才生文字即风波，鬼哭虽然吏亦歌。三尺龙泉方寸印，不知谁较杀人多。
增城村居即事五首·其四
作者：陈恭尹
朝代：清
体裁：七言绝句

死生由吏不由天，鸩毒随身始出门。即怪比邻新病者，七星坛上更招魂。
增阁歌寄薛剑公
作者：陈恭尹
朝代：清
体裁：古风

吾友薛夫子，好饮还好仙。酒铛丹鼎杂一室，幽竹白石罗堂前。更向堂西架新阁，苍翠纷纷坐前落。七十二峰流水东，青天秀出芙蓉萼。主人高坐乌皮几，短发萧髾垂两耳。胸中万卷心豁然，笔下馀霞散为绮。才高步阔骇世俗，文举杨修尽儿子。朝见罗浮之鹤飞晴烟，夜见酒旗之星明上天。举觞招鹤鹤来下，放身八极同周旋。我闻此阁未得上，疑是华阳洞里三层轩。会须更作通明客，还就元龙地上眠。
墨池
作者：陈恭尹
朝代：清
体裁：五言律诗

石墨汝相得，翩翩文采多。虽居白黑外，将奈浊清何。满至先知损，群中不受磨。毋言一勺小，从古有风波。
壬申清明即事次杜韵同王础尘二首
作者：陈恭尹
朝代：清

故阡松柏有新烟，欲上江乡两桨船。老去登临知几度，时来醒醉且随缘。扶筇得得身能健，插柳依依态可怜。两月又过真倏尔，一尊相对各陶然。春城市肆犹争米，薄俗穷民不要钱。且喜今朝晴最好，登秋岂独庆丰年。久无消息岭云东，有药休教为已聋。北塞坚冰犹在野，南州新草漫连空。百年饮恨孤儿在，三月伤心万国同。老泪只应镌楚竹，招魂空自赋江枫。金陵佳气松楸里，铜柱高标指顾中。莫向春光怨迟暮，与君同是白头翁。
壬申清明即事次杜韵同王础尘二首·其一
作者：陈恭尹
朝代：清
体裁：七言排律

故阡松柏有新烟，欲上江乡两桨船。老去登临知几度，时来醒醉且随缘。扶筇得得身能健，插柳依依态可怜。两月又过真倏尔，一尊相对各陶然。春城市肆犹争米，薄俗穷民不要钱。且喜今朝晴最好，登秋岂独庆丰年。
壬申清明即事次杜韵同王础尘二首·其二
作者：陈恭尹
朝代：清
体裁：七言排律

久无消息岭云东，有药休教为已聋。北塞坚冰犹在野，南州新草漫连空。百年饮恨孤儿在，三月伤心万国同。老泪只应镌楚竹，招魂空自赋江枫。金陵佳气松楸里，铜柱高标指顾中。莫向春光怨迟暮，与君同是白头翁。
夏初郊行
作者：陈恭尹
朝代：清
体裁：古风

仆本草泽人，信宿滞城阙。出郊见苍翠，超然百忧失。连峰上不穷，众芳渺如一。凝云远树杂，冒水新苗出。升高望海郡，千里何飘忽。极浦映日明，沧流际天毕。旷心既以怡，素交复投漆。挥杯酹流光，百年偶兹日。
夏夜同梁药亭朱竹庵
作者：陈恭尹
朝代：清
体裁：五言律诗

百感在深夜，夜凉开小扉。梧桐下阶影，蝙蝠上堂飞。初月清光少，中年旧友稀。春来恋携手，空谷未成归。
夏夜小酌秋舫斋前悬灯数十竹间竹密灯红参差高下殊有佳致因共赋之得间字
作者：陈恭尹
朝代：清
体裁：七言律诗

灯影高低万竹间，暂移尊酒一开颜。杯浮夜色如邀月，风送凉声似在山。火树近从南尉得，烛龙遥自葛陂还。高斋秋气长如此，密笋当门且勿删。
夏日寄铁机上人
作者：陈恭尹
朝代：清
体裁：五言律诗

自得传心印，年来出院稀。苦吟诗体瘦，蔬食病身肥。地静风吹竹，池凉水溅衣。空江相忆处，白鸟夕东飞。
夏杪杨宝生孝廉招同毛行九司马杨止庵大令梁药亭太史饮于风幡堂次行九韵二首
作者：陈恭尹
朝代：清

古树馀千载，劳生又半年。闲寻白社约，得醉绿阴边。蝉试迎秋噪，庭分欲暮烟。是间宜野酌，何必肆长筵。吴越同星纪，登临具上才。一时萍迹合，千里雁行来。幡影留飞刹，池光照举杯。白头希乐事，今日老怀开。
夏杪杨宝生孝廉招同毛行九司马杨止庵大令梁药亭太史饮于风幡堂次行九韵二首·其一
作者：陈恭尹
朝代：清
体裁：五言律诗

古树馀千载，劳生又半年。闲寻白社约，得醉绿阴边。蝉试迎秋噪，庭分欲暮烟。是间宜野酌，何必肆长筵。
夏杪杨宝生孝廉招同毛行九司马杨止庵大令梁药亭太史饮于风幡堂次行九韵二首·其二
作者：陈恭尹
朝代：清
体裁：五言律诗

吴越同星纪，登临具上才。一时萍迹合，千里雁行来。幡影留飞刹，池光照举杯。白头希乐事，今日老怀开。
夏至夜即事
作者：陈恭尹
朝代：清
体裁：诗

初晴天气便炎蒸，小阁风多最上层。腊酒旧藏椎髻妇，春茶新惠住山僧。频探落月移湘簟，自惜流萤掩夜灯。一岁算来今夕短，老夫犹为几回兴。
外姑湛节母冯太君八十大寿时旌表初至二首
作者：陈恭尹
朝代：清

方圆并画古难能，况挽颓晖转日升。宗祏已新先世庙，佛龛勤礼六时灯。心空万虑皆如烛，泪尽他年尚作冰。犹有橐装馀产在，春秋留得与云仍。先公高义人间少，节孝天生梱内才。再世漂摇为砥柱，百蛮聋俗有惊雷。西台使者飞霜笔，南国词流祝寿杯。五十年前皋庑下，白头无复孟光来。
外姑湛节母冯太君八十大寿时旌表初至二首·其一
作者：陈恭尹
朝代：清
体裁：七言律诗

方圆并画古难能，况挽颓晖转日升。宗祏已新先世庙，佛龛勤礼六时灯。心空万虑皆如烛，泪尽他年尚作冰。犹有橐装馀产在，春秋留得与云仍。
外姑湛节母冯太君八十大寿时旌表初至二首·其二
作者：陈恭尹
朝代：清
体裁：七言律诗

先公高义人间少，节孝天生梱内才。再世漂摇为砥柱，百蛮聋俗有惊雷。西台使者飞霜笔，南国词流祝寿杯。五十年前皋庑下，白头无复孟光来。
夜中叹
作者：陈恭尹
朝代：清
体裁：古风

秋风萧萧吹黄榆，黄榆上有双啼乌。寒霜满枝栖不得，夜久无人时相呼。西樵有客匡山里，一闻此声夜中起。十年含叹为谁来，啸倚芙蓉匣中水。
夜发甘竹滩
作者：陈恭尹
朝代：清
体裁：七言律诗

滩头潮落树昏昏，夜半移舟出水村。一渚暗云迷大雁，片帆春雨下江门。愁来每失芳菲节，老去多惭父母恩。明日冈州花下醉，此心持与故人言。
夜坐又次诸公韵送孝穆
作者：陈恭尹
朝代：清
体裁：七言律诗

霜后浈江见底清，扁舟况复月华明。天涵远岫青无限，水写新梅白未成。五马风流开祖饯，群公词赋赠将行。支离自笑灯前影，掩户高吟冷晕生。
夜度黄脊沙漫成寄示赣励
作者：陈恭尹
朝代：清
体裁：七言律诗

无穷志业总成赊，老去吾生渐有涯。秋秫未登频卧疾，菊花临发又离家。风吹野柝来虚舫，月应寒潮上浅沙。报汝三冬宜共勉，莫耽朋酒负年华。
夜漏
作者：陈恭尹
朝代：清
体裁：五言律诗

滴滴来心上，铮铮出暗风。年流今夜里，天定此声中。候日随阴尽，占星到晓空。谁言良冶手，真有授时功。
夜潮
作者：陈恭尹
朝代：清
体裁：五言律诗

自知消长理，岂敢恨蹉跎。子夜泉心正，南天海运多。带风鸣石岸，随月写金波。晓起看新稼，为霖不是过。
夜落金钱花
作者：陈恭尹
朝代：清
体裁：七言律诗

孔方随处可称神，万点轻圆艳且匀。天地为炉闻自古，春王行令铸来新。时依落月堆闲砌，每借狂风送近邻。却为上林输不入，眼前都作四知人。
夜起西山草堂口占别吴又札梁颙若梁亮圃
作者：陈恭尹
朝代：清
体裁：七言律诗

无成三十老渔蓑，旧国深惭此屡过。生计未知何事好，诗篇唯觉别人多。高城晓角收凉月，岐路西风长白波。犹幸交亲不相弃，夜烧银烛为悲歌。
夜雨有怀柬张桐君兼寄董无休
作者：陈恭尹
朝代：清
体裁：古风

醉来不觉和衣卧，小楼未灭看书火。梦回四壁走风涛，空床听雨三更坐。忽忆少时吟兴狂，君与董侯同过我。席门蓬径话终朝，宝马高车停道左。董侯欲去君且留，予时更鼓潇湘舵。落落风尘老渐来，萧萧白发生无那。君才自足奋桑榆，致身不肯游青琐。屈伸潜跃各有时，南北东西何不可。董侯屡寄山阴书，君来日剥离支果。从前屈指几烟云，吾辈幸存非坎坷。君不见五羊城下阴雨中，刘苑荒芜赵台堕。
大司马吴留村寿日有灵州之行次日还值冬至补祝之四首
作者：陈恭尹
朝代：清

冠盖朝仍集，江干昨有行。赋犹初度作，日是一阳生。南陆回羲驭，东山见物情。野人歌赤舄，并入衮衣声。灵州千载寺，郭璞谶犹存。壁峭通禺峡，江清见石门。溪山新命驾，风土旧承恩。盛气当年事，从今更可论。谢傅登临处，围棋得数陪。玉杯吟复举，银烛晓犹催。廓落千秋志，雍容七步才。英雄兼著作，从古几人来。二年归节钺，五岭藉恩威。士忆投醪醉，身从解组肥。马蹄犹角逐，容鬓渐霜飞。未可耽行乐，乾坤尚铁衣。
大司马吴留村寿日有灵州之行次日还值冬至补祝之四首·其一
作者：陈恭尹
朝代：清
体裁：五言律诗

冠盖朝仍集，江干昨有行。赋犹初度作，日是一阳生。南陆回羲驭，东山见物情。野人歌赤舄，并入衮衣声。
大司马吴留村寿日有灵州之行次日还值冬至补祝之四首·其三
作者：陈恭尹
朝代：清
体裁：五言律诗

谢傅登临处，围棋得数陪。玉杯吟复举，银烛晓犹催。廓落千秋志，雍容七步才。英雄兼著作，从古几人来。
大司马吴留村寿日有灵州之行次日还值冬至补祝之四首·其二
作者：陈恭尹
朝代：清
体裁：五言律诗

灵州千载寺，郭璞谶犹存。壁峭通禺峡，江清见石门。溪山新命驾，风土旧承恩。盛气当年事，从今更可论。
大司马吴留村寿日有灵州之行次日还值冬至补祝之四首·其四
作者：陈恭尹
朝代：清
体裁：五言律诗

二年归节钺，五岭藉恩威。士忆投醪醉，身从解组肥。马蹄犹角逐，容鬓渐霜飞。未可耽行乐，乾坤尚铁衣。
大司马留村吴公招同茹琼山子苍张惠来时公刘将军季翼新安王我占山阴娄子恩同里屈翁山奉陪京卿紫阁张公集石公离六堂即席次张公韵送之入都四首
作者：陈恭尹
朝代：清

郭外逃禅地，林中避暑杯。风多红槿落，潮上绿荷开。赌墅东山望，题名汉殿才。郊原膏雨在，佳节过黄梅。竹色深环寺，茶香静出杯。闲身聊复得，笑口偶然开。星列三台坐，人皆一代才。题诗怀李白，五月笛中梅。既无拘礼数，何必却深杯。日惜虞渊坠，人攀彩鹢开。交知同有恋，赋别愧无才。暂驻空林驾，犹胜望渴梅。蒙吏浮樽瓠，江都著玉杯。虽非今日事，亦使老怀开。幂地童儿舞，谈天上客才。只愁高会歇，驿路隔红梅。
大司马留村吴公招同茹琼山子苍张惠来时公刘将军季翼新安王我占山阴娄子恩同里屈翁山奉陪京卿紫阁张公集石公离六堂即席次张公韵送之入都四首·其一
作者：陈恭尹
朝代：清
体裁：五言律诗

郭外逃禅地，林中避暑杯。风多红槿落，潮上绿荷开。赌墅东山望，题名汉殿才。郊原膏雨在，佳节过黄梅。
大司马留村吴公招同茹琼山子苍张惠来时公刘将军季翼新安王我占山阴娄子恩同里屈翁山奉陪京卿紫阁张公集石公离六堂即席次张公韵送之入都四首·其三
作者：陈恭尹
朝代：清
体裁：五言律诗

既无拘礼数，何必却深杯。日惜虞渊坠，人攀彩鹢开。交知同有恋，赋别愧无才。暂驻空林驾，犹胜望渴梅。
大司马留村吴公招同茹琼山子苍张惠来时公刘将军季翼新安王我占山阴娄子恩同里屈翁山奉陪京卿紫阁张公集石公离六堂即席次张公韵送之入都四首·其二
作者：陈恭尹
朝代：清
体裁：五言律诗

竹色深环寺，茶香静出杯。闲身聊复得，笑口偶然开。星列三台坐，人皆一代才。题诗怀李白，五月笛中梅。
大司马留村吴公招同茹琼山子苍张惠来时公刘将军季翼新安王我占山阴娄子恩同里屈翁山奉陪京卿紫阁张公集石公离六堂即席次张公韵送之入都四首·其四
作者：陈恭尹
朝代：清
体裁：五言律诗

蒙吏浮樽瓠，江都著玉杯。虽非今日事，亦使老怀开。幂地童儿舞，谈天上客才。只愁高会歇，驿路隔红梅。
天藏禅师招同唐海门梁药亭集双桂洞
作者：陈恭尹
朝代：清
体裁：五言律诗

朅来犹古洞，幽处有新轩。石滑无人径，花深不二门。带香分茗火，经雨散苔根。座是同心者，都忘默与言。
太息
作者：陈恭尹
朝代：清
体裁：七言律诗

高台为陆沼为尘，一半扬州是海滨。白鸟自飞烟水上，青山不似乱离春。松楸永隔兴哀地，陌路多逢太息人。共道君恩怜物命，不教鱼鳖近居民。
夷山谣
作者：陈恭尹
朝代：清
体裁：古风

古夷山，今平地。车马东西驰，屠儿倚刀醉。梁园枯草鹰啸风，公子翩翩持角弓。
夷齐庙
作者：陈恭尹
朝代：清
体裁：七言绝句

清风千载又谁加，古庙荒坛落槿花。欲荐春薇无处采，西山元已属周家。
夹竹桃花
作者：陈恭尹
朝代：清
体裁：七言律诗

傲骨雄心岂易消，为花不逐岁时凋。入林高士能同醉，前度刘郎尚可招。色映朱栏添个个，声兼红雨共萧萧。他年更有天台约，短杖相寻过石桥。
姚钦山邑侯招燕署中赋谢
作者：陈恭尹
朝代：清
体裁：七言律诗

馀生久矣付烟萝，竹杖芒鞋此暂过。幸枉旌旗临委巷，更劳弦管为高歌。琴堂月上清晖满，梓里春归白发多。不是使君饶美酒，有怀明发欲如何。
子夜歌二首
作者：陈恭尹
朝代：清

新妆尚未成，览镜自太息。折取丹若花，榴子何能得。待欢不下帘，春风灭寒烛。云中见一星，今夜成单宿。
子夜歌二首·其一
作者：陈恭尹
朝代：清
体裁：古风

新妆尚未成，览镜自太息。折取丹若花，榴子何能得。
子夜歌二首·其二
作者：陈恭尹
朝代：清
体裁：古风

待欢不下帘，春风灭寒烛。云中见一星，今夜成单宿。
宁都魏善伯寄示其兄弟文集率题二诗报之
作者：陈恭尹
朝代：清

一面今犹阻，千秋志未孤。把君兄弟作，仿佛见眉须。有力牵衰眼，多风激懦夫。宵分凉不寐，灯影落高梧。遂以文章著，殊乖作者心。道犹资化育，价只待璆琳。大地孤行迥，青山一卧深。人来问容色，发白已如今。
宁都魏善伯寄示其兄弟文集率题二诗报之·其二
作者：陈恭尹
朝代：清
体裁：五言律诗

遂以文章著，殊乖作者心。道犹资化育，价只待璆琳。大地孤行迥，青山一卧深。人来问容色，发白已如今。
宋嵋庵招饮南围即事赋别
作者：陈恭尹
朝代：清
体裁：七言律诗

客里深劳命酒杯，南围腊月正梅开。城根倒影夕阳落，桥下寒声潮水来。千里宾朋萍迹合，百年怀抱鬓毛催。沧江白社吟诗地，送尔风流宋玉才。
宝月台有作
作者：陈恭尹
朝代：清
体裁：七言律诗

高台宝月旧庄严，胜概登临得尽兼。积水有涛环四面，数峰如画入重檐。传衣人远空馀树，铸鼎龙遥久坠髯。世外世间何限恨，愧无新赋拟江淹。
客亭逢屈泰士
作者：陈恭尹
朝代：清
体裁：七言律诗

山阁依依杨柳新，别君同惜少年身。追寻许事如前日，已觉相逢是老人。仗剑几时回鸟道，攀髯无复望龙鳞。秋江酒醒还分手，各掩柴门到好春。
客有之琼州者属其访丘文庄海忠介二公祠宇
作者：陈恭尹
朝代：清
体裁：古风

积水淼四溟，坤维有时绝。珠厓隔华风，灵气久不泄。悠悠秦汉来，青史独旷缺。一旦逢休明，千秋两人杰。丘相博古今，海公树风节。独立三百年，后先罕其列。作史正世纲，严统示予夺。创论每惊人，深思竟难越。衍义续成书，文章乃馀屑。用未究当时，功实裨前哲。世庙圣之威，金丹晚旒缀。直言天下事，闻者皆吐舌。拚死批逆鳞，岂惟槛可折。沈薶犴狴底，忠爱日胶结。方饮闻宾天，一恸数斗血。刚方古有人，至诚孰能埒。仰止匪自今，瓣香独遥爇。君行渡琼海，跋浪如丘垤。二公所钓游，野老犹能说。经过祠庙下，为我停车辙。
客有自粤西来者以石遗吾家宗虞曰此某将军所宝为王祥卧冰石也同人多为诗予歌以和之
作者：陈恭尹
朝代：清
体裁：古风

吾家介弟饶花石，有石陂陁不盈尺。白章黄质理灿然，仿佛中间有人迹。身如转侧面右向，左袂蒙茸覆衣上。四周环匝白皑皑，云是王祥卧冰状。冰间有物不可名，是鱼非鱼如有情。石于天地最顽钝，岂亦慕义师高行。扁舟载石来千里，人孰无亲亲有子。感兹雪里得嘉鳞，各向高堂备甘旨。爱君能养赠君家，一时乡曲争相誇。言似不似者各半，将无画足添于蛇。吾闻李广善射虎，草间有石射饮羽。至诚所感金石开，是虎非虎君试猜。
客端州得王础尘书次其来韵二首
作者：陈恭尹
朝代：清

故人期不至，落月在闲庭。漫有高山奏，谁同永夕听。雄文应彩笔，利器忆青萍。莫但凭双鲤，寒江好放舲。荒鸡宜剑舞，伤雁怯弦惊。岂谓方颓暮，犹闻事战争。春从霜雪长，治以乱离生。屈指论英俊，乾坤几老成。
客端州得王础尘书次其来韵二首·其二
作者：陈恭尹
朝代：清
体裁：五言律诗

荒鸡宜剑舞，伤雁怯弦惊。岂谓方颓暮，犹闻事战争。春从霜雪长，治以乱离生。屈指论英俊，乾坤几老成。
家务铉载酒移菊过耋符菊篱同虚斋巨川俊斯诸子共酌次日复同诸子过虚斋西山赏菊醉后即事
作者：陈恭尹
朝代：清
体裁：七言律诗

昨宵载酒人携菊，今夕扶筇客就花。斯世有谁称隐逸，此身连日在云霞。言寻西岭无多路，不觉东篱属两家。霜蟹秋英堪尽醉，归时新月落窗纱。
家山农母杨孺人贞烈纪事
作者：陈恭尹
朝代：清
体裁：古风

儿虽在，夫受累，此身不惜为夫代。夫既离，儿有依，此身不死将奚归。璜溪一曲清无滓，白日在天身在水。浩然正气面如生，怀二之人心尽死。噫吁嘻，地坼天崩此一时，世间曾得几须眉。
家敷公自桂林分闱还惠我湘竹杖赋谢
作者：陈恭尹
朝代：清
体裁：七言律诗

舟楫归从桂水湍，多君持赠玉琅玕。逢人真信成龙易，有实方知集凤难。数点迷离尧女泪，一溪烟雨子牙竿。年来老脚差能健，从此登高得羽翰。
家黄公守戎招同王础尘屈翁山家位先集于署斋即事赋赠二首
作者：陈恭尹
朝代：清

蕉红梅白映庭隅，莫惜风前酒百壶。得姓共为妫水后，旧家同是羽林孤。江山异代成今昔，牛斗分星带越吴。勿以二毛相顾笑，晚收犹可望桑榆。独将文采嗣家声，裘带雍容亦治兵。马上骁腾论剑罢，酒间谈笑报诗成。须眉合画麒麟阁，碑版先流赵尉城。公府晏归千骑散，路傍人拟是书生。
家黄公守戎招同王础尘屈翁山家位先集于署斋即事赋赠二首·其一
作者：陈恭尹
朝代：清
体裁：七言律诗

蕉红梅白映庭隅，莫惜风前酒百壶。得姓共为妫水后，旧家同是羽林孤。江山异代成今昔，牛斗分星带越吴。勿以二毛相顾笑，晚收犹可望桑榆。
家黄公守戎招同王础尘屈翁山家位先集于署斋即事赋赠二首·其二
作者：陈恭尹
朝代：清
体裁：七言律诗

独将文采嗣家声，裘带雍容亦治兵。马上骁腾论剑罢，酒间谈笑报诗成。须眉合画麒麟阁，碑版先流赵尉城。公府晏归千骑散，路傍人拟是书生。
宿冲虚观
作者：陈恭尹
朝代：清
体裁：七言律诗

碧削群峰列四垣，仙宫高坐不知寒。春前萤火明丹灶，夜静流星落斗坛。几穴雕梁巢白蚁，一家衰草住黄冠。山尊对语梅花下，福地而今路亦难。
宿华首台留柬尘异大师
作者：陈恭尹
朝代：清
体裁：七言律诗

石边流水尚潺然，法座庄严记昔年。草径别来多蔓地，松门重到渐参天。几层杰阁低闻雁，千里晴空远见川。惠远未归陶令去，满溪黄菊布金钱。